ΑΙΤΙΟΛΟΓΙΚΗ ΕΚΘΕΣΗ

Το Σχέδιο Δράσης σχετικά με την επιβολή της δασικής νομοθεσίας, τη διακυβέρνηση και το εμπόριο (FLEGT)[1], που εγκρίθηκε από το Συμβούλιο το 2003[2], προτείνει σειρά μέτρων μεταξύ των οποίων περιλαμβάνονται η στήριξη των χωρών παραγωγής ξυλείας, η πολυμερής συνεργασία για την καταπολέμηση του εμπορίου παράνομα υλοτομημένης ξυλείας, η στήριξη των πρωτοβουλιών του ιδιωτικού τομέα, καθώς και αποτρεπτικά μέτρα για επενδύσεις σε δραστηριότητες που ενθαρρύνουν την παράνομη υλοτομία. Ακρογωνιαίος λίθος αυτού του σχεδίου δράσης είναι η θέσπιση εταιρικών σχέσεων FLEGT μεταξύ της Ένωσης και των χωρών παραγωγής ξυλείας, ώστε να τεθεί ένα τέλος στην παράνομη υλοτομία. Το 2005, το Συμβούλιο εξέδωσε τον κανονισμό (ΕΚ) αριθ. 2173/2005[3], ο οποίος θεσπίζει σύστημα αδειών και μηχανισμό που αποβλέπει στον έλεγχο της νομιμότητας των εισαγωγών ξυλείας στην Ένωση.

Τον Δεκέμβριο του 2005, το Συμβούλιο εξουσιοδότησε την Επιτροπή να διαπραγματευθεί συμφωνίες εταιρικής σχέσης με τις χώρες παραγωγής ξυλείας, ώστε να εφαρμοστεί το σχέδιο δράσης της ΕΕ σχετικά με την επιβολή της δασικής νομοθεσίας, τη διακυβέρνηση και το εμπόριο (FLEGT) και, ιδίως, να ενθαρρυνθούν το εμπόριο και οι εισαγωγές ξυλείας στην Ένωση οι οποίες επαληθεύονται ως νόμιμες από αυτές τις χώρες εταίρους[4]. Η συμφωνία με την Κεντροαφρικανική Δημοκρατία είναι η τέταρτη προς διαπραγμάτευση συμφωνία αυτού του είδους, μετά τις συμφωνίες με την Γκάνα, το Κονγκό και το Καμερούν.

Η Επιτροπή ξεκίνησε τις διαπραγματεύσεις με την Κεντροαφρικανική Δημοκρατία τον Οκτώβριο του 2009. Οι διαπραγματεύσεις διεξήχθηκαν επί 14 μήνες, με τέσσερις συνεδρίες «ενώπιος ενωπίω» και δεκαοχτώ συναντήσεις εργασίας τεχνικής φύσης. Καθ’όλη τη διάρκεια των διαπραγματεύσεων, η Επιτροπή είχε τη συνδρομή των κρατών μελών. Η Επιτροπή ενημέρωνε το Συμβούλιο σχετικά με την πρόοδο των διαπραγματεύσεων, με τακτικές εκθέσεις προς την ομάδα εργασίας «δάση», καθώς και προς τους επικεφαλής αποστολής και τους εκπροσώπους της ΕΕ με έδρα την Κεντροαφρικανική Δημοκρατία. Έπειτα από κάθε συνεδρία διαπραγμάτευσης, τα Μέρη πραγματοποιούσαν συναντήσεις δημόσιας ενημέρωσης για να ενημερώνουν τους ενδιαφερόμενους σχετικά με την πρόοδο των συζητήσεων. Επίσης, η Κεντροαφρικανική Δημοκρατία εφάρμοσε συμμετοχική προσέγγιση, με τη σύμπραξη της κοινωνίας των πολιτών και του ιδιωτικού τομέα στην εκπόνηση της συμφωνίας.

Η συμφωνία αφορά όλα τα στοιχεία που περιέχονται στις οδηγίες διαπραγμάτευσης του Συμβουλίου. Ειδικότερα, θεσπίζει το πλαίσιο, τα θεσμικά όργανα και τους μηχανισμούς του συστήματος αδειών FLEGT. Παρουσιάζει τους ελέγχους της αλυσίδας εφοδιασμού, το πλαίσιο νόμιμης συμμόρφωσης και τις απαιτήσεις στον τομέα του ανεξάρτητου ελέγχου για το σύστημα. Τα στοιχεία αυτά αναλύονται στα παραρτήματα της συμφωνίας και παρέχουν λεπτομερή περιγραφή των διαρθρώσεων που στηρίζουν την ασφάλεια της προσφερόμενης νομιμότητας μέσω της χορήγησης άδειας FLEGT. Η Κεντροαφρικανική Δημοκρατία καθόρισε την εφαρμοστέα νομοθεσία μέσω διαβουλεύσεων με τα ενδιαφερόμενα μέρη. Η νομοθεσία αυτή περιλαμβάνει τις νομοθετικές και κανονιστικές διατάξεις σχετικά με την παραχώρηση δικαιωμάτων εκμετάλλευσης και την εγγραφή των επιχειρήσεων, τη δασική διαχείριση, τη νομοθεσία στον τομέα της εργασίας και του περιβάλλοντος, τις φορολογικές απαιτήσεις, τις κοινωνικές υποχρεώσεις, όπως της συμμετοχής των τοπικών κοινοτήτων, των αυτόχθονων πληθυσμών και της κοινωνίας των πολιτών, άλλες υποχρεώσεις που προβλέπονται από τη νομοθεσία για τη μεταφορά και την εμπορία ξυλείας, καθώς και τις απαιτήσεις στον τομέα εξαγωγής.

Η συμφωνία, η οποία δεν περιορίζεται στα προϊόντα που απαριθμούνται στο παράρτημα ΙΙ του κανονισμού (ΕΚ) αριθ. 2173/2005 σχετικά με το σύστημα FLEGT, καλύπτει όλα τα εξαγόμενα προϊόντα ξυλείας. Η Κεντροαφρικανική Δημοκρατία δεσμεύεται κατά τον τρόπον αυτόν να θεσπίσει ένα σύστημα που θα παρέχει στην Ένωση την εγγύηση ότι όλα τα προϊόντα υλοτομημένου ξύλου που προέρχονται από την Κεντροαφρικανική Δημοκρατία παράγονται νόμιμα, γεγονός που θα συμβάλει θετικά στην ανάπτυξη της χώρας αυτής.

Η συμφωνία προβλέπει ελέγχους των εισαγωγών στα σύνορα της Ένωσης, σύμφωνα με τον κανονισμό (ΕΚ) αριθ. 2173/2005 σχετικά με το σύστημα FLEGT και τον σχετικό κανονισμό εφαρμογής (ΕΚ) αριθ. 1024/2008. Επιπλέον, η συμφωνία περιλαμβάνει περιγραφή του κεντροαφρικανικού μορφότυπου της άδειας FLEGT, η οποία υιοθετεί τον μορφότυπο που προβλέπεται στον κανονισμό εφαρμογής.

Η συμφωνία θεσπίζει έναν μηχανισμό διαλόγου και συνεργασίας με την Ένωση σχετικά με το σύστημα FLEGT, μέσω κοινής επιτροπής για την εφαρμογή της συμφωνίας. Θεσπίζει επίσης τις αρχές της συμμετοχής των ενδιαφερομένων μερών, της κοινωνικής διασφάλισης, της διαφάνειας, της παρακολούθησης των αποτελεσμάτων εφαρμογής και της εκπόνησης των εκθέσεων εφαρμογής.

Η συμφωνία καθορίζει το χρονοδιάγραμμα και τις διαδικασίες έναρξης ισχύος και εφαρμογής του συστήματος αδειοδότησης. Δεδομένου ότι η Κεντροαφρικανική Δημοκρατία καλείται να εκσυγχρονίσει και να προσαρμόσει το κανονιστικό της σύστημα και το σύστημα διαχείρισης των πληροφοριών, να εισαγάγει πληρέστερους ελέγχους σε ολόκληρη την αλυσίδα εφοδιασμού και να θεσπίσει ανεξάρτητο σύστημα ελέγχου της νομιμότητας, θα απαιτηθούν πολλά έτη για την ανάπτυξη και τη δοκιμή των νέων συστημάτων, καθώς και για την ενίσχυση των ικανοτήτων της δημόσιας διοίκησης, της κοινωνίας των πολιτών και του ιδιωτικού τομέα για την εκπλήρωση των προβλεπόμενων καθηκόντων. Το σύστημα αδειών FLEGT θα πρέπει να τεθεί σε πλήρη λειτουργία έως το 2014. Θα αξιολογηθεί σε συνάρτηση με τα κριτήρια που καθορίστηκαν στη συμφωνία προτού αρχίσει η ΕΕ να δέχεται τις άδειες FLEGT.

2011/127 (NLE)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με τη σύναψη εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Κεντροαφρικανικής Δημοκρατίας όσον αφορά την επιβολή της δασικής νομοθεσίας, τη διακυβέρνηση και το εμπόριο ξύλου και προϊόντων ξυλείας προς την Ευρωπαϊκή Ένωση (FLEGT)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 3 πρώτο εδάφιο και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v), και το άρθρο 218 παράγραφος 7,

Έχοντας υπόψη την πρόταση της Ευρωπαϊκής Επιτροπής,

Έχοντας υπόψη την έγκριση του Ευρωπαϊκού Κοινοβουλίου[5],

Εκτιμώντας τα ακόλουθα:

(1) Τον Μάιο του 2003, η Ευρωπαϊκή Επιτροπή εξέδωσε ανακοίνωση προς το Ευρωπαϊκό Κοινοβούλιο και το Συμβούλιο με τίτλο «Η επιβολή της δασικής νομοθεσίας, η διακυβέρνηση και το εμπόριο (FLEGT) – Πρόταση για σχέδιο δράσης της Ευρωπαϊκής Ένωσης»[6], η οποία ζητούσε τη θέσπιση μέτρων για την καταπολέμηση της παράνομης υλοτομίας με την εκπόνηση εθελοντικών συμφωνιών εταιρικής σχέσης με τις χώρες παραγωγής ξυλείας. Τα συμπεράσματα του Συμβουλίου σχετικά με αυτό το σχέδιο δράσης θεσπίστηκαν τον Οκτώβριο του 2003[7] και το Ευρωπαϊκό Κοινοβούλιο εξέδωσε ψήφισμα σχετικά με το θέμα στις 11 Ιουλίου 2005[8].

(2) Σύμφωνα με την απόφαση 2011/XXX του Συμβουλίου της […][9], η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με την επιβολή της δασικής νομοθεσίας, τη διακυβέρνηση και το εμπόριο ξύλου και προϊόντων ξυλείας προς την Ευρωπαϊκή Ένωση (FLEGT) υπεγράφη στις […], με την επιφύλαξη της μεταγενέστερης σύναψής της.

(3) Η συμφωνία αυτή πρέπει να συναφθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με την παρούσα απόφαση συνάπτεται συμφωνία μεταξύ της Ευρωπαϊκής ΄Ενωσης και της Κεντροαφρικανικής Δημοκρατίας για την επιβολή της δασικής νομοθεσίας, τη διακυβέρνηση και το εμπόριο ξύλου και προϊόντων ξυλείας προς την Ευρωπαϊκή ΄Ενωση (FLEGT).

Το κείμενο της συμφωνίας αυτής επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί εξ ονόματος της Ευρωπαϊκής Ένωσης στη γνωστοποίηση που προβλέπεται στο άρθρο 30 της συμφωνίας, ώστε να εκφράσει τη συναίνεση της Ένωσης να αναλάβει τη σχετική δέσμευση.

Άρθρο 3

Η Ευρωπαϊκή Ένωση εκπροσωπείται από αντιπροσώπους της Επιτροπής στο πλαίσιο της κοινής επιτροπής εφαρμογής της συμφωνίας σύμφωνα με το άρθρο 19 της συμφωνίας.

Τα κράτη μέλη μπορούν να συμμετέχουν ως μέλη της αντιπροσωπείας της Ένωσης στις συνεδριάσεις της κοινής επιτροπής εφαρμογής της συμφωνίας.

Άρθρο 4

Για την τροποποίηση των παραρτημάτων της συμφωνίας, δυνάμει του άρθρου 26 αυτής, η Επιτροπή εξουσιοδοτείται, σύμφωνα με τη διαδικασία που προβλέπεται στο άρθρο 11 παράγραφος 3 του κανονισμού (ΕΚ) αριθ. 2173/2005, να εγκρίνει εξ ονόματος της Ευρωπαϊκής Ένωσης τις τροποποιήσεις αυτές.

Άρθρο 5

Η παρούσα απόφαση αρχίζει να ισχύει την ημέρα της έκδοσης της.

Άρθρο 6

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .

Βρυξέλλες, […]

Για το Συμβούλιο

Ο Πρόεδρος […]

ΕΘΕΛΟΝΤΙΚΗ ΣΥΜΦΩΝΙΑ ΕΤΑΙΡΙΚΗΣ ΣΧΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ της Κεντροαφρικανικής Δημοκρατίας ΣΧΕΤΙΚΑ ΜΕ ΤΗΝ ΕΠΙΒΟΛΗ ΤΗΣ ΔΑΣΙΚΗΣ ΝΟΜΟΘΕΣΙΑΣ, ΤΗ ΔΙΑΚΥΒΕΡΝΗΣΗ ΚΑΙ ΤΟ ΕΜΠΟΡΙΟ ΞΥΛΟΥ ΚΑΙ ΠΡΟΪΟΝΤΩΝ ΞΥΛΕΙΑΣ ΠΡΟΣ ΤΗΝ ΕΥΡΩΠΑΪΚΗ ΕΝΩΣΗ (FLEGT)

Η ΕΥΡΩΠΑΪΚΗ ΕΝΩΣΗ, στο εξής «η Ένωση», αφενός,

και

Η ΚΕΝΤΡΟΑΦΡΙΚΑΝΙΚΗ ΔΗΜΟΚΡΑΤΙΑ , στο εξής η «ΚΑΔ», αφετέρου,

στο εξής καλούμενες «Mέρη»,

ΕΧΟΝΤΑΣ ΥΠΟΨΗ τις στενές σχέσεις συνεργασίας μεταξύ της Ευρωπαϊκής Ένωσης και της ΚΑΔ, ιδίως στο πλαίσιο της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Ένωσης και των κρατών μελών αυτής, αφετέρου, που υπογράφηκε στην Κοτονού στις 23 Ιουνίου 2000[10], και αναθεωρήθηκε στο Λουξεμβούργο στις 25 Ιουνίου 2005, καλούμενη στο εξής «συμφωνία του Κοτονού»∙

ΕΧΟΝΤΑΣ ΥΠΟΨΗ τον κανονισμό (ΕΚ) αριθ. 2173/2005 του Συμβουλίου, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα[11]·

ΕΚΤΙΜΩΝΤΑΣ ότι η ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με σχέδιο δράσης της Ευρωπαϊκής Ένωσης για την επιβολή της δασικής νομοθεσίας, τη διακυβέρνηση και το εμπόριο (FLEGT)[12] αποτελεί ένα πρώτο βήμα για την κατεπείγουσα καταπολέμηση της παράνομης υλοτομίας και του συνδεόμενου με αυτή εμπορίου·

ΑΝΑΦΕΡΟΜΕΝΕΣ στη Δήλωση των Υπουργών της Γιαουντέ, της 16ης Οκτωβρίου 2003, για την επιβολή της δασικής νομοθεσίας και τη διακυβέρνηση·

ΑΝΑΦΕΡΟΜΕΝΕΣ στη νομικώς μη δεσμευτική επίσημη δήλωση αρχών του 1992 για μια συναίνεση σε παγκόσμιο επίπεδο όσον αφορά τη διαχείριση, τη διατήρηση και την αειφόρο ανάπτυξη των κάθε τύπου δασών, και την πρόσφατη έγκριση από τη Γενική Συνέλευση των Ηνωμένων Εθνών της νομικώς μη δεσμευτικής πράξης για κάθε τύπο δασών[13]·

ΕΧΟΝΤΑΣ ΕΠΙΓΝΩΣΗ της σημασίας των αρχών της βιώσιμης διαχείρισης των δασών που ορίζονται στη Διακήρυξη του Ρίο Ντε Τζανέιρο του 1992 σχετικά με το περιβάλλον και την ανάπτυξη στο πλαίσιο της βιώσιμης διαχείρισης των δασών, και ιδίως της αρχής αριθ. 10 σχετικά με τη σημασία της ευαισθητοποίησης και συμμετοχής του κοινού στις συζητήσεις για το περιβάλλον, και της αρχής αριθ. 22 σχετικά με τον ζωτικής σημασίας ρόλο των αυτοχθόνων πληθυσμών και των άλλων τοπικών κοινοτήτων στη διαχείριση του περιβάλλοντος και την ανάπτυξη·

ΑΝΑΦΕΡΟΜΕΝΕΣ στη σύμβαση διεθνούς εμπορίου ειδών της άγριας πανίδας και χλωρίδας που απειλούνται με εξαφάνιση (CITES) και ιδίως της απαίτησης οι άδειες εξαγωγής ειδών CITES που εκδίδονται από τα Mέρη για τα δείγματα ειδών των παραρτημάτων I, II ή III να χορηγούνται μόνο υπό ορισμένες προϋποθέσεις, ιδίως δε τα δείγματα αυτά να μην έχουν αποκτηθεί κατά παράβαση της νομοθεσίας του εκάστοτε κράτους για την προστασία της πανίδας και της χλωρίδας·

ΑΠΟΦΑΣΙΣΜΕΝΕΣ να εργαστούν για να περιοριστούν στο ελάχιστο οι ενδεχόμενες άμεσες αρνητικές επιπτώσεις της εφαρμογής της παρούσας συμφωνίας στις τοπικές κοινότητες, στις κοινότητες των αυτοχθόνων και στους φτωχούς πληθυσμούς·

ΕΠΙΒΕΒΑΙΩΝΟΝΤΑΣ τη σημασία που αποδίδουν τα Mέρη στους αναπτυξιακούς στόχους που έχουν συμφωνηθεί σε διεθνές επίπεδο και στους Αναπτυξιακούς Στόχους της Χιλιετίας του Οργανισμού Ηνωμένων Εθνών·

ΕΠΙΒΕΒΑΙΩΝΟΝΤΑΣ τη σημασία που αποδίδουν τα Mέρη στις αρχές και στους κανόνες που διέπουν τα πολυμερή συστήματα εμπορίου, και ιδίως στα δικαιώματα και στις υποχρεώσεις που απορρέουν από τη Γενική Συμφωνία Δασμών και Εμπορίου (GATT) του 1994 και τις λοιπές πολυμερείς συμφωνίες του παραρτήματος ΙA της συμφωνίας του Μαρακές της 15ης Απριλίου 1994 για την ίδρυση του Παγκόσμιου Οργανισμού Εμπορίου (ΠΟΕ), καθώς και στην αναγκαιότητα εφαρμογής τους με διαφάνεια και χωρίς διακρίσεις·

ΛαΜΒΑΝΟΝΤΑΣ ΥΠΟΨΗ τη θέληση της ΚΑΔ να εργαστεί για τη βιώσιμη διαχείριση των δασικών πόρων της σύμφωνα με τους στόχους της εταιρικής σχέσης για τα δάση της Λεκάνης του Κονγκό, της οποίας αποτελεί μέρος και η οποία συνήφθη τον Ιανουάριο του 2003 μετά την παγκόσμια σύνοδο κορυφής για την αειφόρο ανάπτυξη που πραγματοποιήθηκε στο Γιοχάνεσμπουργκ το 2002, τη γενική συνέλευση των υδάτων, των δασών, της θήρας και της αλιείας του Σεπτεμβρίου του 2003, τις διεθνείς συμφωνίες και συνθήκες, ιδίως τη συνθήκη της 5ης Φεβρουαρίου 2005 για τη διατήρηση και τη βιώσιμη διαχείριση των δασικών οικοσυστημάτων που θέσπισε την επιτροπή δασών της Κεντρικής Αφρικής, και τις διατάξεις το νόμου 008.22 της 17ης Οκτωβρίου 2008 περί δασικού κώδικα της ΚΑΔ·

ΕΚΤΙΜΩΝΤΑΣ ότι το κεντροαφρικανικό σύστημα για τον έλεγχο της νόμιμης παραγωγής ξύλου και προϊόντων ξυλείας εφαρμόζεται σε όλες τις εξαγωγές, και όχι μόνο σε όσες προορίζονται για την Ένωση,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Αντικείμενο

Στόχος της παρούσας συμφωνίας, σύμφωνα με την κοινή δέσμευση των Μερών για τη βιώσιμη διαχείριση των κάθε τύπου δασών, είναι η παροχή ενός νομικού πλαισίου ώστε να διασφαλίζεται ότι όλες οι εισαγωγές στην Ένωση προϊόντων ξυλείας από την ΚΑΔ που καλύπτονται από την παρούσα συμφωνία, παράγονται ή αποκτούνται νόμιμα, και με τον τρόπο αυτό να προωθείται το εμπόριο προϊόντων ξυλείας.

Επιπλέον, η παρούσα συμφωνία παρέχει τη βάση για διάλογο και συνεργασία μεταξύ των Μερών ώστε να διευκολυνθεί και να προωθηθεί η πλήρης εφαρμογή της, και να ενισχυθεί η επιβολή της δασικής νομοθεσίας και η διακυβέρνηση.

Άρθρο 2

Ορισμοί

Για τους σκοπούς της παρούσας συμφωνίας, νοούνται ως:

α) «εισαγωγή στην Ένωση», η θέση σε ελεύθερη κυκλοφορία προϊόντων ξυλείας εντός της Ένωσης, κατά την έννοια του άρθρου 79 του κανονισμού (ΕΟΚ) αριθ. 2913/92 της 12ης Οκτωβρίου 1992 περί θεσπίσεως κοινοτικού τελωνειακού κώδικα[14], τα οποία δεν μπορούν να χαρακτηριστούν «εμπορεύματα χωρίς εμπορικό χαρακτήρα» σύμφωνα με τον ορισμό του άρθρου 1 σημείο 6 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2193/92 του Συμβουλίου περί θεσπίσεως κοινοτικού τελωνειακού κώδικα[15]·

β) «εξαγωγή», η φυσική έξοδος ή αναχώρηση από το έδαφος της ΚΑΔ προϊόντων ξυλείας που παράγονται ή αποκτούνται στην ΚΑΔ, εξαιρουμένων του ξύλου και των προϊόντων ξυλείας που διέρχονται από το έδαφος της ΚΑΔ υπό τον έλεγχο των τελωνειακών αρχών της ΚΑΔ·

γ) «ξύλο και προϊόντα ξυλείας», τα προϊόντα που απαριθμούνται στο παράρτημα Ι·

δ) «κωδικός ΕΣ», ένας τετραψήφιος ή εξαψήφιος κωδικός που ορίζεται από το εναρμονισμένο σύστημα περιγραφής και κωδικοποίησης των εμπορευμάτων που θέσπισε η διεθνής σύμβαση για το εναρμονισμένο σύστημα περιγραφής και κωδικοποίησης των εμπορευμάτων του Παγκόσμιου Οργανισμού Τελωνείων, σύμφωνα με τις συνδυασμένες ονοματολογίες της Ευρωπαϊκής Ένωσης και της Οικονομικής και Νομισματικής Κοινότητας των Κρατών της Κεντρικής Αφρικής (CEMAC)·

ε) «άδεια FLEGT», άδεια που αναφέρεται σε αποστολή προϊόντων ξυλείας που έχουν παραχθεί νόμιμα·

στ) «αρχή αδειοδότησης», η αρχή που ορίζεται από την ΚΑΔ για την έκδοση και την επικύρωση των αδειών FLEGT·

ζ) «αρμόδιες αρχές», οι αρχές που ορίζονται από τα κράτη μέλη της Ένωσης για την παραλαβή, την αποδοχή και την επαλήθευση των αδειών FLEGΤ∙

η) «αποστολή», ποσότητα προϊόντων ξυλείας που συνοδεύεται από άδεια FLEGT και η οποία αποστέλλεται από έναν αποστολέα και υποβάλλεται σε τελωνείο της Ένωσης προκειμένου να τεθεί σε ελεύθερη κυκλοφορία·

θ) «προϊόντα ξυλείας που παράγονται ή αποκτώνται νόμιμα», το ξύλο και τα προϊόντα ξυλείας που υλοτομούνται ή εισάγονται και παράγονται σύμφωνα με τη νομοθεσία που προσδιορίζεται στο παράρτημα ΙΙ.

Άρθρο 3

Σύστημα αδειών FLEGT

1. Στην παρούσα συμφωνία θεσπίζεται μεταξύ των Μερών σύστημα αδειών για την επιβολή της δασικής νομοθεσίας, τη διακυβέρνηση και το εμπόριο (καλούμενο στο εξής «σύστημα αδειών FLEGT»). Το σύστημα αυτό καθιερώνει σειρά διαδικασιών και απαιτήσεων με σκοπό να επαληθεύεται και να πιστοποιείται, μέσω των αδειών FLEGT, η νομιμότητα της παραγωγής ή της απόκτησης ξύλου και προϊόντων ξυλείας που αποστέλλονται στην Ένωση. Σύμφωνα με τον κανονισμό αριθ. 2173/2005, η Ένωση δέχεται τις εν λόγω αποστολές από την ΚΑΔ για εισαγωγή στην Ένωση μόνον εάν συνοδεύονται από άδειες FLEGT.

2. Το σύστημα αδειών FLEGT εφαρμόζεται στο ξύλο και τα προϊόντα ξυλείας που απαριθμούνται στο παράρτημα I.

3. Τα Mέρη συμφωνούν να λαμβάνουν όλα τα αναγκαία μέτρα για την εφαρμογή του συστήματος αδειών FLEGT σύμφωνα με τις διατάξεις του άρθρου 12 της παρούσας συμφωνίας.

Άρθρο 4

Αρχή αδειοδότησης

1. Η αρχή αδειοδότησης ορίζεται από την ΚΑΔ, η οποία διαβιβάζει τα στοιχεία επικοινωνίας της στην Ευρωπαϊκή Επιτροπή. Τα δύο Mέρη δημοσιοποιούν τις πληροφορίες αυτές.

2. Η αρχή αδειοδότησης επαληθεύει ότι το ξύλο και τα προϊόντα ξυλείας παράγονται ή αποκτώνται νόμιμα, σύμφωνα με τη νομοθεσία που ορίζεται στο παράρτημα ΙΙ. Η αρχή αυτή εκδίδει άδειες FLEGT που καλύπτουν τις αποστολές ξύλου και προϊόντων ξυλείας τα οποία παράγονται ή αποκτώνται νόμιμα στην ΚΑΔ και προορίζονται για εξαγωγή στην Ένωση, καθώς και, όταν συντρέχει λόγος, τα απαραίτητα έγγραφα για το ξύλο και τα προϊόντα ξυλείας που διέρχονται από την επικράτεια της ΚΑΔ υπό τον έλεγχο των τελωνειακών αρχών της χώρας.

3. Η αρχή αδειοδότησης δεν εκδίδει άδειες FLEGT για ξύλο και προϊόντα ξυλείας που αποτελούνται από ή περιλαμβάνουν ξύλο και προϊόντα ξυλείας που εισήχθησαν στην ΚΑΔ από τρίτη χώρα υπό μορφή την οποία η νομοθεσία της εν λόγω τρίτης χώρας απαγορεύει για εξαγωγή, ή για τα οποία υπάρχουν στοιχεία ότι τα εν λόγω προϊόντα ξυλείας παρήχθησαν ή αποκτήθηκαν κατά παράβαση της νομοθεσίας της χώρας στην οποία υλοτομήθηκαν τα δένδρα.

4. Η αρχή αδειοδότησης διατηρεί και δημοσιοποιεί τις διαδικασίες της για την έκδοση αδειών FLEGT. Διατηρεί επίσης τις εγγραφές όλων των αποστολών που συνοδεύονται από άδειες FLEGT και, σύμφωνα με την εθνική νομοθεσία για την προστασία των δεδομένων, κοινοποιεί τις εγγραφές αυτές για σκοπούς ανεξάρτητου ελέγχου, διασφαλίζοντας ταυτόχρονα την εμπιστευτικότητα των πληροφοριών που αφορούν τη βιομηχανική ιδιοκτησία των εξαγωγέων.

Άρθρο 5

Αρμόδιες αρχές της Ένωσης

1. Η Ευρωπαϊκή Επιτροπή κοινοποιεί στην ΚΑΔ τα στοιχεία επικοινωνίας των αρμόδιων αρχών των κρατών μελών της Ένωσης και τα αντίστοιχα γεωγραφικά πεδία αρμοδιότητάς τους.

2. Οι αρμόδιες αρχές επαληθεύουν ότι κάθε αποστολή συνοδεύεται από έγκυρη άδεια FLEGT πριν από τη θέση της αποστολής σε ελεύθερη κυκλοφορία στην Ένωση. Η θέση της αποστολής σε ελεύθερη κυκλοφορία μπορεί να αναστέλλεται και η αποστολή να παρακρατείται σε περίπτωση αμφιβολίας ως προς την εγκυρότητα της άδειας FLEGT. Οι διαδικασίες που ρυθμίζουν τη θέση σε ελεύθερη κυκλοφορία στην Ένωση για τις αποστολές που συνοδεύονται από άδεια FLEGT περιγράφονται στο παράρτημα III.

3. Οι αρμόδιες αρχές ενημερώνουν και δημοσιεύουν σε ετήσια βάση αρχείο των αδειών FLEGT που παραλήφθηκαν.

4. Σύμφωνα με την εθνική νομοθεσία για την προστασία των δεδομένων, οι αρμόδιες αρχές παρέχουν στα πρόσωπα και στους φορείς που ορίζονται από την ΚΑΔ ως ανεξάρτητοι ελεγκτές, πρόσβαση στα σχετικά έγγραφα και δεδομένα.

5. Οι αρμόδιες αρχές της Ένωσης δεν προβαίνουν στις ενέργειες που περιγράφονται στο άρθρο 5 παράγραφος 2 όσον αφορά το ξύλο και τα προϊόντα ξυλείας που προέρχονται από τα είδη που απαριθμούνται στα προσαρτήματα της σύμβασης διεθνούς εμπορίας ειδών της άγριας πανίδας και χλωρίδας που απειλούνται με εξαφάνιση (CITES), στο βαθμό που τα προϊόντα αυτά καλύπτονται από τις διατάξεις περί επαλήθευσης που ορίζονται από τον κανονισμό (ΕΚ) αριθ. 338/97 του Συμβουλίου της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους[16]. Το σύστημα αδειών FLEGT παρέχει ωστόσο τη διαβεβαίωση της νόμιμης απόκτησης των προϊόντων αυτών.

Άρθρο 6

Άδειες FLEGT

1. Οι άδειες FLEGT εκδίδονται από την αρχή αδειοδότησης ως μέσο πιστοποίησης της νομιμότητας της παραγωγής ή της απόκτησης ξύλου και προϊόντων ξυλείας.

2. Οι άδειες FLEGT συντάσσονται με βάση έντυπο στη γαλλική γλώσσα.

3. Τα Mέρη μπορούν, με κοινή συμφωνία, να θεσπίσουν ηλεκτρονικό σύστημα για την έκδοση, τη διαβίβαση και την παραλαβή των αδειών FLEGT.

4. Η διαδικασία έκδοσης των αδειών FLEGT και οι τεχνικές προδιαγραφές περιγράφονται στο παράρτημα ΙV.

Άρθρο 7

Ορισμός της νόμιμα παραχθείσας ξυλείας

Για τους σκοπούς της παρούσας συμφωνίας, ο ορισμός του ξύλου και των προϊόντων ξυλείας που παράγονται ή αποκτούνται νόμιμα περιλαμβάνεται στο παράρτημα ΙΙ. Στο εν λόγω παράρτημα παρουσιάζεται η εθνική νομοθεσία της ΚΑΔ που πρέπει να τηρούν τα προϊόντα ξυλείας για να λάβουν άδεια FLEGT. Περιλαμβάνονται επίσης τα έγγραφα με τα κριτήρια και τους δείκτες που χρησιμοποιούνται ως αποδεικτικά της συμμόρφωσης προς τη νομοθεσία, τα οποία ονομάζονται «πίνακας αξιολόγησης της νομιμότητας».

Άρθρο 8

Επαλήθευση της νομιμότητας της παραχθείσας ή αποκτηθείσας ξυλείας

1. Η ΚΑΔ εφαρμόζει ένα ή περισσότερα συστήματα ώστε να επαληθεύει ότι τα προϊόντα ξυλείας που προορίζονται για αποστολή έχουν παραχθεί ή αποκτηθεί νόμιμα και ότι μόνον αποστολές που επαληθεύθηκαν ως νόμιμα παραχθείσες εξάγονται στην Ένωση. Αυτό ή αυτά τα συστήματα επαλήθευσης της νομιμότητας περιλαμβάνουν ελέγχους συμμόρφωσης, ώστε να διασφαλίζεται ότι το ξύλο και τα προϊόντα ξυλείας που προορίζονται για εξαγωγή στην Ένωση έχουν παραχθεί ή αποκτηθεί νόμιμα και ότι δεν έχουν εκδοθεί άδειες FLEGT για αποστολές ξύλου και προϊόντων ξυλείας που δεν έχουν παραχθεί ή αποκτηθεί νόμιμα ή είναι αγνώστου καταγωγής. Το ή τα συστήματα περιλαμβάνουν επίσης διαδικασίες ώστε να διασφαλίζεται ότι η ξυλεία παράνομης ή άγνωστης καταγωγής δεν εισέρχεται στην αλυσίδα εφοδιασμού.

2. Το ή τα συστήματα που εφαρμόζονται για την επαλήθευση της νόμιμης παραγωγής ή απόκτησης ξύλου και προϊόντων ξυλείας περιγράφονται στο παράρτημα V.

Άρθρο 9

Διαβουλεύσεις σχετικά με το κύρος των αδειών FLEGT

1. Σε περίπτωση αμφιβολιών ως προς την εγκυρότητα μιας άδειας FLEGT, η οικεία αρμόδια αρχή μπορεί να ζητήσει συμπληρωματικές πληροφορίες από την αρχή αδειοδότησης.

2. Εάν η αρχή αδειοδότησης δεν απαντήσει εντός εικοσιενός ημερολογιακών ημερών από την ημερομηνία παραλαβής της αίτησης, η αρμόδια αρχή ενεργεί σύμφωνα με την ισχύουσα εθνική νομοθεσία και δεν αποδέχεται την άδεια. Εάν από τις συμπληρωματικές πληροφορίες προκύψει ότι τα στοιχεία που αναγράφονται στην άδεια δεν ανταποκρίνονται στην αποστολή, η αρμόδια αρχή ενεργεί σύμφωνα με την ισχύουσα εθνική νομοθεσία και δεν αποδέχεται την άδεια.

3. Σε περίπτωση επίμονων διαφωνιών ή δυσχερειών κατά τη διάρκεια των διαβουλεύσεων σχετικά με τις άδειες FLEGT, η υπόθεση μπορεί να υποβάλλεται προς εξέταση στην κοινή επιτροπή εφαρμογής της συμφωνίας.

Άρθρο 10

Ανεξάρτητος ελεγκτής

1. Η ΚΑΔ προσλαμβάνει ανεξάρτητο ελεγκτή, κατόπιν διαβούλευσης με την Ένωση, για τους σκοπούς των αρμοδιοτήτων που παρατίθενται στο παράρτημα VI.

2. Ο ανεξάρτητος ελεγκτής είναι μια οντότητα η οποία δεν τελεί σε καμία κατάσταση σύγκρουσης συμφερόντων ως αποτέλεσμα οργανωσιακής ή εμπορικής σχέσης με την Ένωση, ή με τις ρυθμιστικές αρχές του δασικού τομέα της ΚΑΔ, την αρχή αδειοδότησής της, οποιοδήποτε φορέα επιφορτισμένο από την αρχή αδειοδότησης με την επαλήθευση της νόμιμης παραγωγής ξυλείας ή οποιουσδήποτε εμπορικούς φορείς εκμετάλλευσης στον δασικό τομέα.

3. Ο ανεξάρτητος ελεγκτής λειτουργεί σύμφωνα με τεκμηριωμένη δομή διαχείρισης και με δημοσιευμένες πολιτικές, μεθόδους και διαδικασίες, οι οποίες ανταποκρίνονται στις βέλτιστες διεθνώς αποδεκτές πρακτικές.

4. Ο ανεξάρτητος ελεγκτής παραπέμπει τις καταγγελίες που προκύπτουν από το έργο του στην κοινή επιτροπή εφαρμογής της συμφωνίας.

5. Ο ανεξάρτητος ελεγκτής εκπονεί τακτικά αναλυτικές και συγκεφαλαιωτικές εκθέσεις όπως περιγράφεται στο παράρτημα VI.

6. Τα Mέρη διευκολύνουν το έργο του ανεξάρτητου ελεγκτή, μεταξύ άλλων, διασφαλίζοντας ότι ο ελεγκτής έχει πρόσβαση σε πληροφορίες όπως απαιτείται στις επικράτειες αμφοτέρων των Μερών για την εκτέλεση των καθηκόντων του. Ωστόσο, τα Mέρη δύνανται, σύμφωνα με την εθνική νομοθεσία τους για την προστασία των δεδομένων, να αρνηθούν την αποκάλυψη πληροφοριών που δεν επιτρέπεται να γνωστοποιήσουν.

Άρθρο 11

Παρατυπίες

Κάθε Μέρος ενημερώνει τον αντισυμβαλλόμενό του εάν έχει υπόνοιες ή ανακαλύψει στοιχεία για οποιαδήποτε καταστρατήγηση ή παρατυπία στο σύστημα αδειών FLEGT, μεταξύ άλλων σε σχέση με τα ακόλουθα:

α) καταστρατήγηση του εμπορίου, ιδίως με την ανακατεύθυνση των εμπορικών ροών από την ΚΑΔ προς την Ένωση μέσω τρίτης χώρας, όταν αυτό αποσκοπεί προφανώς στην αποφυγή της αίτησης έκδοσης άδειας·

β) έκδοση αδειών FLEGT για ξύλο και προϊόντα ξυλείας που περιλαμβάνουν εισαγωγές από ύποπτες πηγές τρίτων χωρών· ή

γ) απάτη όσον αφορά την απόκτηση ή τη χρήση αδειών FLEGT.

Άρθρο 12

Ημερομηνία θέσης σε εφαρμογή του συστήματος αδειών FLEGT

1. Τα Mέρη αλληλοενημερώνονται, μέσω της κοινής επιτροπής εφαρμογής της συμφωνίας, όταν θεωρούν ότι έχουν ολοκληρώσει όλες τις αναγκαίες προετοιμασίες για την πλήρη εφαρμογή του συστήματος αδειών FLEGT.

2. Τα Mέρη, μέσω της κοινής επιτροπής εφαρμογής της συμφωνίας, παραγγέλλουν ανεξάρτητη αξιολόγηση του συστήματος αδειών FLEGT με βάση τα κριτήρια που ορίζονται στο παράρτημα VII. Η αξιολόγηση καθορίζει εάν το σύστημα επαλήθευσης της νομιμότητας που υποστηρίζει το σύστημα αδειών FLEGT, όπως ορίζεται στο παράρτημα V, ανταποκρίνεται επαρκώς στις λειτουργίες του και ότι οι διαδικασίες που επιτρέπουν την παραλαβή, την επαλήθευση και την αποδοχή των αδειών FLEGT, όπως περιγράφονται στο άρθρο 5 και στο παράρτημα IΙΙ, εφαρμόζονται όντως στην Ένωση.

3. Βάσει των συστάσεων της κοινής επιτροπής εφαρμογής της συμφωνίας, τα δύο Mέρη συμφωνούν όσον αφορά την ημερομηνία από την οποία θα τεθεί σε πλήρη εφαρμογή το σύστημα αδειών FLEGT.

4. Τα δύο Mέρη εξετάζουν τη σύσταση και προβαίνουν σε αμοιβαία, έγγραφη ενημέρωση, όσον αφορά την έγκρισή της.

Άρθρο 13

Εφαρμογή του συστήματος επαλήθευσης της νομιμότητας για το ξύλο και τα προϊόντα ξυλείας που δεν εξάγονται στην Ένωση

Η ΚΑΔ χρησιμοποιεί το ή τα συστήματα επαλήθευσης της νομιμότητας που περιγράφονται στο παράρτημα V, για το ξύλο και τα προϊόντα ξυλείας που εξάγονται σε αγορές εκτός της Ένωσης.

Άρθρο 14

Χρονοδιάγραμμα εφαρμογής της παρούσας συμφωνίας

1. Τα Mέρη εγκρίνουν το χρονοδιάγραμμα εφαρμογής που παρατίθεται στο παράρτημα VIII.

2. Μέσω της κοινής επιτροπής εφαρμογής της συμφωνίας, τα Mέρη αξιολογούν τις προόδους που σημειώνονται στην εφαρμογή της σε σχέση με το χρονοδιάγραμμα του παραρτήματος VIII.

Άρθρο 15

Συνοδευτικά μέτρα

1. Τα Mέρη έχουν προσδιορίσει τους τομείς που αναφέρονται στο παράρτημα IX, ως εκείνους για τους οποίους απαιτούνται συμπληρωματικοί τεχνικοί και οικονομικοί πόροι για την εφαρμογή της παρούσας συμφωνίας.

2. Η παροχή των συμπληρωματικών αυτών πόρων υπόκειται στις συνήθεις διαδικασίες προγραμματισμού της βοήθειας προς την ΚΑΔ από την Ένωση και τα κράτη μέλη της, καθώς και στις δημοσιονομικές διαδικασίες της ίδιας της ΚΑΔ.

3. Τα Mέρη εξετάζουν την αναγκαιότητα μιας κοινής ρύθμισης μέσω της οποίας θα συντονίζονται η χρηματοδότηση και οι τεχνικές συνεισφορές της Ευρωπαϊκής Επιτροπής και των κρατών μελών της Ένωσης για την υποστήριξη των εν λόγω μέτρων.

4. Η ΚΑΔ μεριμνά ώστε η ενίσχυση των ικανοτήτων για την εφαρμογή της παρούσας συμφωνίας να έχει επίσης απήχηση στα εθνικά μέσα προγραμματισμού, όπως οι στρατηγικές για τη μείωση της φτώχειας.

5. Τα Mέρη μεριμνούν ώστε οι δραστηριότητες που συνδέονται με την εφαρμογή της παρούσας συμφωνίας να συντονίζονται με τα υφιστάμενα ή μελλοντικά σχετικά προγράμματα και πρωτοβουλίες ανάπτυξης.

6. Η παροχή των πόρων αυτών υπόκειται στις διαδικασίες που διέπουν τη βοήθεια της Ένωσης όπως προβλέπεται στη συμφωνία της Κοτονού, καθώς και σε εκείνες που διέπουν τη διμερή βοήθεια των κρατών μελών της Ένωσης προς την ΚΑΔ.

Άρθρο 16

Συμμετοχή των Μερών στην εφαρμογή της παρούσας συμφωνίας

1. Η ΚΑΔ προάγει τη συμμετοχή των Μερών στην εφαρμογή της παρούσας συμφωνίας σύμφωνα με τις οδηγίες της επιτροπής δασών της Κεντρικής Αφρικής για τη συμμετοχή των μη κυβερνητικών οργανώσεων, και των τοπικών και αυτόχθονων πληθυσμών.

2. Η Ένωση πραγματοποιεί τακτικές διαβουλεύσεις με τα Μέρη σχετικά με την εφαρμογή της παρούσας συμφωνίας, λαμβάνοντας υπόψη τις υποχρεώσεις της που απορρέουν από τη σύμβαση του Aarhus του 1998 για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.

Άρθρο 17

Κοινωνικές εγγυήσεις

1. Για την ελαχιστοποίηση των ενδεχόμενων δυσμενών συνεπειών, τα Mέρη συμφωνούν να αναπτύξουν καλύτερη κατανόηση των τρόπων ζωής των αυτοχθόνων και τοπικών κοινοτήτων που ενδέχεται να επηρεαστούν, συμπεριλαμβανομένων εκείνων που εμπλέκονται στην παράνομη εκμετάλλευση.

2. Τα Mέρη παρακολουθούν τις επιπτώσεις της παρούσας συμφωνίας για τις εν λόγω κοινότητες, λαμβάνοντας ταυτόχρονα εύλογα μέτρα για τον μετριασμό των δυσμενών συνεπειών. Τα Mέρη μπορούν να εγκρίνουν και συμπληρωματικά μέτρα για την αντιμετώπιση των δυσμενών αυτών συνεπειών.

Άρθρο 18

Κίνητρα σχετικά με τις αγορές

Λαμβανομένων υπόψη των διεθνών υποχρεώσεών της, η Ένωση επιδιώκει την προώθηση μιας ευνοϊκής πρόσβασης στην αγορά της για το ξύλο και τα προϊόντα ξυλείας που καλύπτονται από την παρούσα συμφωνία. Οι προσπάθειες αυτές περιλαμβάνουν:

α) την ενθάρρυνση των πολιτικών για δημόσιες και ιδιωτικές προμήθειες που αναγνωρίζουν τις προσπάθειες για τη διασφάλιση του εφοδιασμού με δασικά προϊόντα νόμιμης καταγωγής· και

β) την προώθηση των προϊόντων που καλύπτονται από άδεια FLEGT στην αγορά της Ένωσης.

Άρθρο 19

Κοινή επιτροπή εφαρμογής της συμφωνίας

1. Τα Mέρη συγκροτούν κοινή επιτροπή εφαρμογής της συμφωνίας με σκοπό να διευκολύνουν την παρακολούθηση και την αξιολόγηση της παρούσας συμφωνίας.

2. Κάθε Μέρος διορίζει τους εκπροσώπους του στην κοινή επιτροπή εφαρμογής της συμφωνίας. Η επιτροπή λαμβάνει τις αποφάσεις της με συναίνεση.

3. Η κοινή επιτροπή εφαρμογής της συμφωνίας διευκολύνει τον διάλογο και την ανταλλαγή πληροφοριών μεταξύ των συμβαλλομένων μερών για τη βέλτιστη εφαρμογή της παρούσας συμφωνίας, και μπορεί να εξετάζει κάθε θέμα που σχετίζεται με την εν λόγω αποτελεσματική εφαρμογή. Τα λεπτομερή καθήκοντα της κοινής επιτροπής εφαρμογής της συμφωνίας περιγράφονται στο παράρτημα X.

4. Η κοινή επιτροπή εφαρμογής της συμφωνίας:

α) συνεδριάζει τουλάχιστον άπαξ ετησίως σε ημερομηνία που συμφωνείται από τα Mέρη·

β) καταρτίζει από κοινού το πρόγραμμα και την εντολή για τις κοινές δράσεις·

γ) θεσπίζει τον εσωτερικό κανονισμό της·

δ) οργανώνει την προεδρία των συνεδριάσεών της, που ασκείται είτε εναλλακτικά από εκπροσώπους κάθε συμβαλλόμενου μέρους είτε βάσει συστήματος συμπροεδρίας·

ε) μεριμνά ώστε οι εργασίες της να είναι όσο το δυνατόν πιο διαφανείς και ώστε οι πληροφορίες που αφορούν τις εργασίες και τις αποφάσεις της να είναι προσβάσιμες στο κοινό·

στ) μπορεί να συγκροτεί ομάδες εργασίας ή άλλους επικουρικούς οργανισμούς για τομείς εργασίας που απαιτούν ειδικές ικανότητες.

5. Η κοινή επιτροπή εφαρμογής της συμφωνίας δημοσιεύει ετήσια έκθεση. Οι λεπτομέρειες του περιεχομένου της εν λόγω έκθεσης παρατίθενται στο παράρτημα XΙ.

6. Κατά την περίοδο μεταξύ της μονογράφησης της παρούσας συμφωνίας και της έναρξης ισχύος της, θεσπίζεται κοινός μηχανισμός συντονισμού και παρακολούθησης για τη διευκόλυνση της εφαρμογής της παρούσας συμφωνίας.

Άρθρο 20

Ανακοίνωση σχετικά με την εφαρμογή της παρούσας συμφωνίας

1. Οι εκπρόσωποι των Μερών που είναι υπεύθυνοι για τις επίσημες ανακοινώσεις όσον αφορά την εφαρμογή της παρούσας συμφωνίας είναι οι ακόλουθοι:

α) για την ΚΑΔ : ο υπουργός υδάτων, δασών, θήρας και αλιείας·

β) για την Ένωση: ο επικεφαλής της αντιπροσωπείας της Επιτροπής στην ΚΑΔ.

2. Τα Mέρη διαβιβάζουν αμοιβαία τις πληροφορίες που είναι απαραίτητες για την εφαρμογή της παρούσας συμφωνίας.

Άρθρο 21

Εκθέσεις και γνωστοποίηση στο κοινό

1. Η γνωστοποίηση πληροφοριών στο κοινό αποτελεί ένα από τα βασικά στοιχεία για την προώθηση της διακυβέρνησης στην παρούσα συμφωνία. Η γνωστοποίηση πληροφοριών διευκολύνει την εφαρμογή και την παρακολούθηση του συστήματος καθιστώντας το περισσότερο διαφανές. Η γνωστοποίηση πληροφοριών διευκολύνει επίσης τη λογοδοσία και αυξάνει την υπευθυνότητα των διαφόρων εμπλεκόμενων παραγόντων. Η πληροφορίες που γνωστοποιούνται και δημοσιοποιούνται παρατίθενται στο παράρτημα ΧΙ.

2. Κάθε Μέρος επιλέγει τους καταλληλότερους μηχανισμούς (ΜΜΕ, έγγραφα, διαδίκτυο, εργαστήρια, ετήσιες εκθέσεις) για να γνωστοποιήσει τις εν λόγω πληροφορίες στο κοινό. Ειδικότερα, τα Mέρη φροντίζουν να θέτουν στη διάθεση των διαφόρων Μερών του δασικού τομέα αξιόπιστες και συναφείς πληροφορίες σε πραγματικό χρόνο. Οι μηχανισμοί αυτοί περιγράφονται στο παράρτημα XΙ.

Άρθρο 22

Εμπιστευτικές πληροφορίες

1. Κάθε Μέρος αναλαμβάνει τη δέσμευση να μη κοινοποιεί, εντός των ορίων που ορίζουν οι νόμοι του, τις εμπιστευτικές πληροφορίες οι οποίες ανταλλάσσονται στο πλαίσιο της παρούσας συμφωνίας. Κανένα από τα Mέρη δεν γνωστοποιεί στο κοινό, ούτε επιτρέπει στις αρχές του να γνωστοποιήσουν τις πληροφορίες που ανταλλάσσονται στο πλαίσιο της παρούσας σύμβασης και συνιστούν εμπορικά μυστικά ή εμπιστευτικές εμπορικές πληροφορίες.

2. Με την επιφύλαξη της παραγράφου 1, δεν θεωρούνται εμπιστευτικές οι ακόλουθες πληροφορίες:

α) ο αριθμός των αδειών FLEGT που χορηγούνται από την ΚΑΔ και παραλαμβάνονται από την Ένωση, καθώς και ο όγκος του ξύλου και των προϊόντων ξυλείας που εξάγονται από την ΚΑΔ και παραλαμβάνονται από την Ένωση·

β) τα ονόματα και οι διευθύνσεις των δικαιούχων αδειών και των εισαγωγέων.

Άρθρο 23

Εδαφική εφαρμογή

Η παρούσα συμφωνία εφαρμόζεται στο έδαφος στο οποίο εφαρμόζεται η συνθήκη για τη λειτουργία της Ευρωπαϊκής Ένωσης υπό τους όρους που προβλέπονται στην εν λόγω Συνθήκη, αφενός, και στο έδαφος της ΚΑΔ, αφετέρου.

Άρθρο 24

Διακανονισμός διαφορών

1. Τα Mέρη επιδιώκουν να επιλύσουν ταχέως οποιαδήποτε διαφορά σχετίζεται με την εφαρμογή ή την ερμηνεία της παρούσας συμφωνίας μέσω διαβουλεύσεων.

2. Σε περίπτωση που μια διαφορά δεν μπορεί να διευθετηθεί μέσω διαβουλεύσεων εντός τριών μηνών μετά την ημερομηνία της αρχικής αίτησης διαβούλευσης, κάθε Μέρος μπορεί να παραπέμψει τη διαφορά στην κοινή επιτροπή εφαρμογής της συμφωνίας, η οποία θα προσπαθήσει να την επιλύσει. Η επιτροπή λαμβάνει όλες τις πληροφορίες που απαιτούνται για μια ενδελεχή εξέταση της κατάστασης προκείμενου να αναζητήσει μια αποδεκτή λύση. Για τον σκοπό αυτό, υποχρεούται να εξετάζει όλες τις δυνατότητες διατήρησης της καλής λειτουργίας της παρούσας συμφωνίας.

3. Σε περίπτωση που η κοινή επιτροπή εφαρμογής της συμφωνίας δεν δύναται να διευθετήσει τη διαφορά, τα Mέρη μπορούν:

α) να ζητήσουν από κοινού την ευγενή συνδρομή ή τη διαμεσολάβηση τρίτων·

β) να προσφύγουν σε διαιτησία. Σε περίπτωση που δεν είναι εφικτή η διευθέτηση της διαφοράς σύμφωνα με την παράγραφο 3 στοιχείο α), κάθε Μέρος μπορεί να γνωστοποιήσει στο άλλο μέρος τον διορισμό διαιτητή. Το άλλο Μέρος οφείλει τότε να διορίσει δεύτερο διαιτητή εντός 30 ημερολογιακών ημερών από τον διορισμό του πρώτου. Τα Mέρη ορίζουν από κοινού τρίτο διαιτητή εντός δύο μηνών από τον διορισμό του δεύτερου. Οι διαιτητικές αποφάσεις λαμβάνονται με πλειοψηφία εντός έξι μηνών από τον διορισμό του τρίτου διαιτητή. Οι διαιτητικές αποφάσεις είναι δεσμευτικές για τα Mέρη και είναι ανέκκλητες.

4. Η κοινή επιτροπή εφαρμογής της συμφωνίας θεσπίζει τους όρους της διαιτησίας.

Άρθρο 25

Αναστολή

1. Κάθε Μέρος μπορεί να αναστείλει την εφαρμογή της παρούσας συμφωνίας. Η απόφαση αναστολής και οι λόγοι της σχετικής απόφασης κοινοποιούνται εγγράφως στο άλλο Μέρος.

2. Οι όροι της παρούσας συμφωνίας παύουν να εφαρμόζονται τριάντα ημερολογιακές ημέρες μετά την εν λόγω κοινοποίηση.

3. Η παρούσα συμφωνία αρχίζει να ισχύει και πάλι μετά την παρέλευση τριάντα ημερολογιακών ημερών από την ημερομηνία κατά την οποία το Μέρος που την είχε αναστείλει ενημερώνει το άλλο Μέρος ότι δεν ισχύουν πλέον οι λόγοι της αναστολής.

Άρθρο 26

Τροποποιήσεις

1. Κάθε Μέρος που επιθυμεί να τροποποιήσει την παρούσα συμφωνία υποβάλλει σχετική πρόταση τουλάχιστον τρεις μήνες πριν από την επόμενη συνεδρίαση της κοινής επιτροπής εφαρμογής της συμφωνίας. Η επιτροπή εξετάζει την πρόταση και, σε περίπτωση συναίνεσης, διατυπώνει σύσταση. Κάθε Μέρος εξετάζει τη σύσταση και, εφόσον συμφωνεί με αυτή, την εγκρίνει σύμφωνα με τις εσωτερικές του διαδικασίες.

2. Κάθε τροποποίηση που εγκρίνεται με τον τρόπο αυτό από αμφότερα τα Mέρη αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα Mέρη κοινοποιούν αμοιβαία την ολοκλήρωση των αναγκαίων για τον σκοπό αυτό διαδικασιών.

3. Η κοινή επιτροπή εφαρμογής της συμφωνίας μπορεί να εγκρίνει τροποποιήσεις στα παραρτήματα της παρούσας συμφωνίας.

4. Η κοινοποίηση τυχόν τροποποίησης αποστέλλεται στους κοινούς θεματοφύλακες της παρούσας συμφωνίας.

Άρθρο 27

Παραρτήματα

Τα παραρτήματα αποτελούν αναπόσπαστο μέρος της παρούσας συμφωνίας

Άρθρο 28

Διάρκεια και παράταση

Η παρούσα συμφωνία ισχύει για διάστημα έξι (6) ετών, το οποίο παρατείνεται για συναπτές περιόδους έξη (6) ετών, εκτός εάν ένα από τα Mέρη επιθυμεί να αποσυρθεί, γνωστοποιώντας την πρόθεσή του εγγράφως στο άλλο Μέρος τουλάχιστον έναν (1) έτος πριν από την εκπνοή της παρούσας συμφωνίας.

Άρθρο 29

Καταγγελία

Κατά παρέκκλιση του άρθρου 28, κάθε Μέρος μπορεί να καταγγείλει την παρούσα συμφωνία με γνωστοποίηση προς το άλλο Μέρος. Η παρούσα συμφωνία παύει να εφαρμόζεται 12 μήνες μετά την εν λόγω γνωστοποίηση.

Άρθρο 30

Έναρξη ισχύος

1. Η παρούσα συμφωνία αρχίζει να ισχύει την πρώτη ημέρα του μηνός που έπεται της ημερομηνίας κατά την οποία τα Mέρη έχουν κοινοποιήσει εγγράφως την ολοκλήρωση των διαδικασιών που απαιτούνται για τον σκοπό αυτό.

2. Αποστέλλεται γνωστοποίηση στον Γενικό Γραμματέα του Συμβουλίου της Ευρωπαϊκής Ένωσης και στο γραφείο του πρωθυπουργού της ΚΑΔ, οι οποίοι είναι οι κοινοί θεματοφύλακες της συμφωνίας.

Άρθρο 31

Αυθεντικά κείμενα

Η παρούσα συμφωνία συντάσσεται σε δύο αντίτυπα στη βουλγαρική, τσεχική, δανική, ολλανδική, αγγλική, εσθονική, φινλανδική, γαλλική, γερμανική, ελληνική, ουγγρική, ιταλική, λεττονική, λιθουανική, μαλτέζικη, πολωνική, πορτογαλική, ρουμανική, σλοβακική, σλοβενική, ισπανική και σουηδική γλώσσα· τα κείμενα σε όλες αυτές τις γλώσσες είναι αυθεντικά. Σε περίπτωση ερμηνευτικών αποκλίσεων, το κείμενο στη γαλλική γλώσσα υπερισχύει.

ΠΑΡΑΡΤΗΜΑ I

ΚΑΤΑΛΟΓΟΣ ΤΩΝ ΠΡΟΪΟΝΤΩΝ ΠΟΥ ΚΑΛΥΠΤΟΝΤΑΙ ΑΠΟ ΤΗΝ ΕΘΕΛΟΝΤΙΚΗ ΣΥΜΦΩΝΙΑ ΕΤΑΙΡΙΚΗΣ ΣΧΕΣΗΣ (ΕΣΕΧ)

4401: Καυσόξυλα σε κυλίνδρους, κούτσουρα, μικρά κλαδιά, δεμάτια ή σε παρόμοιες μορφές. Ξυλεία σε πλακίδια ή σε μικρά τεμάχια. Πριονίδια, απορρίμματα και θραύσματα ξύλου, έστω και συσσωματωμένα σε μορφή κούτσουρων, πλίνθων, τροχίσκων ή σε παρόμοιες μορφές.

4403: Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη.

4404: Κλάδοι κατά μήκος σχισμένοι για βαρελοστέφανα. Σχιστά στηρίγματα φυτών. Πάσσαλοι από ξύλο μεγάλοι και μικροί, μυτεροί, απριόνιστοι κατά μήκος. Ξυλεία απλώς χοντροπελεκημένη ή στρογγυλεμένη, όχι όμως κατεργασμένη με τόρνο, ούτε καμπυλωμένη, ούτε με άλλο τρόπο επεξεργασμένη, για ράβδους, ομπρέλες, λαβές εργαλείων ή παρόμοια·ξυλεία σε σχίζες, λεπίδες, ταινίες και παρόμοια.

4406: Στρωτήρες ξύλινοι για σιδηροτροχιές ή παρόμοιοι.

4407: Ξυλεία πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή εγκάρσια συνένωση, πάχους που υπερβαίνει τα 6 mm

4408: Φύλλα για επικάλυψη (στα οποία περιλαμβάνονται και εκείνα που λαμβάνονται με τεμαχισμό ξυλείας σε απανωτές στρώσεις), φύλλα πολύστρωτα αντικολλητά (κόντρα πλακέ) ή για παρόμοια ξυλεία σε απανωτά φύλλα και άλλη ξυλεία πριονισμένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη στις ακμές ή με εγκάρσια συνένωση, πάχους που δεν υπερβαίνει τα 6 mm.

4409: Ξυλεία (στην οποία περιλαμβάνονται και οι σανίδες και τα πηχάκια για παρκέτα, μη συναρμολογημένα) με καθορισμένη μορφή (με εξοχές-γλωσσίδια, αυλάκια, εντομές, πλαγιοτομές, αρμούς σε σχήμα V, γλυφές, στρογγυλεμένη ή παρόμοια) σ' όλο το μήκος μιας ή περισσοτέρων από τις πλάγιες πλευρές ή επιφάνειες ή άκρα έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση.

4410: Πλάκες-διαφράγματα από μικρά τεμάχια, πετάσματα με την ονομασία «oriented strand board» (OSB) και παρόμοιες πλάκες-διαφράγματα (π.χ. πετάσματα επονομαζόμενα «waferboard», από ξύλο ή άλλες ξυλώδεις ύλες, έστω και συσσωματωμένες με ρητίνες ή άλλες οργανικές συνδετικές ύλες.

4411: Πλάκες-διαφράγματα από ίνες ξύλου ή άλλες ξυλώδεις ύλες, έστω και συσσωματωμένες με ρητίνες ή άλλα οργανικά συνδετικά.

4412: Ξυλεία σε φύλλα πολύστρωτα αντικολλητά (κόντρα-πλακέ), ξυλεία σε φύλλα επικολλητά απλά και παρόμοια ξυλεία σε απανωτά φύλλα.

441400: Πλαίσια (κορνίζες) από ξύλο για ζωγραφικούς πίνακες, φωτογραφίες, καθρέφτες ή παρόμοια είδη.

4415: Κιβώτια κάθε μεγέθους, καφάσια, τύμπανα και παρόμοιες συσκευασίες από ξύλο. Τύμπανα (τροχίσκοι) για καλώδια από ξύλο. Παλέτες απλές, παλέτες κιβώτια και άλλες επίπεδες επιφάνειες για τη φόρτωση, από ξύλο. Στεφάνια παλετών από ξύλο.

441600: Βαρέλια, κάδοι, μαστέλα και άλλα τεχνουργήματα βαρελοποιίας και τα μέρη τους, από ξύλο, στα οποία περιλαμβάνονται και οι δούγες.

441700: Εργαλεία, σκελετοί και λαβές εργαλείων, σκελετοί για ψήκτρες, λαβές για σκούπες ή ψήκτρες από ξύλο. Καλούπια, καλαπόδια και τανυτήρες για υποδήματα από ξύλο.

4418: Τεχνουργήματα ξυλουργικής και τεμάχια σκελετών για οικοδομές, στα οποία περιλαμβάνονται και οι κυψελώδεις πλάκες-διαφράγματα, συναρμολογημένες πλάκες για την επικάλυψη πατωμάτων και τα πέταυρα («shingles» και «shakes»), από ξύλο.

441900: Είδη από ξύλο για το τραπέζι ή την κουζίνα.

9403 30: Έπιπλα από ξύλο των τύπων που χρησιμοποιούνται στα γραφεία.

9403 40: Έπιπλα από ξύλο των τύπων που χρησιμοποιούνται στις κουζίνες.

9403 50: Έπιπλα από ξύλο των τύπων που χρησιμοποιούνται στις κρεβατοκάμαρες.

9403 60: Άλλα έπιπλα από ξύλο.

ΠΑΡΑΡΤΗΜΑ II

Ορισμός της νόμιμα παραχθείσας ξυλείας

Εισαγωγή

Ο παρών ορισμός έχει τη μορφή πίνακα αξιολόγησης της νομιμότητας, που αποτελείται από δείκτες χωρισμένους σε 10 θεματικές αρχές:

1. Η επιχείρηση έχει νομική υπόσταση·

2. νόμιμα δικαιώματα πρόσβασης στους δασικούς πόρους της περιοχής δραστηριοποίησής της·

3. τήρηση της περιβαλλοντικής νομοθεσίας·

4. δικαιώματα των εργαζομένων, των τοπικών κοινοτήτων και των αυτόχθονων πληθυσμών·

5. νομοθεσία σχετικά με τη δασική εκμετάλλευση·

6. μεταποίηση των δασικών προϊόντων∙

7. γενική και δασική φορολογία·

8. Η μεταφορά και η ιχνηλασιμότητα των δασικών προϊόντων ξυλείας είναι σύμφωνες προς τους κανονισμούς·

9. τήρηση των συμβατικών ρητρών·

10. σχέσεις με τους υπεργολάβους σε δραστηριότητες άλλες εκτός από την παραγωγή ξυλείας.

Οι διαφορετικοί τίτλοι δασικής εκμετάλλευσης στην ΚΑΔ που αφορά ο παρών ορισμός είναι οι εξής:

- Οι άδειες εκμετάλλευσης και χρήσεων γης που έχουν παραχωρηθεί στις εταιρείες που είναι νόμιμα εγκατεστημένες στην ΚΑΔ για βιομηχανική εκμετάλλευση σύμφωνα με σχέδιο χρήσεων γης·

- Οι άδειες υλοτόμησης των περιμέτρων αναδάσωσης που αποκαλούνται επίσης «φυτείες».

Εξάλλου, ο δασικός κώδικας της ΚΑΔ προβλέπει και άλλους τίτλους δασικής εκμετάλλευσης:

- τις βιοτεχνικές άδειες που είναι άδειες έκτασης μικρότερης ή ίσης των δέκα (10) εκταρίων και χορηγούνται σε φυσικά πρόσωπα κεντροαφρικανικής εθνικότητας ή σε τοπικές κοινότητες·

- τα κοινοτικά δάση των οποίων η ανώτατη μονάδα επιφανείας έχει οριστεί στα πέντε χιλιάδες (5000) εκτάρια, και που πρέπει να αποτελούν το αντικείμενο σύμβασης διαχείρισης μεταξύ του υπεύθυνου υπουργείου δασών και μιας οργανωμένης αγροτικής και/ή αυτόχθονης κοινότητας.

Οι άδειες εκμετάλλευσης και χρήσεων γης (permis d' exploitation et d'aménagement - PEA), οι βιοτεχνικές άδειες και τα κοινοτικά δάση χορηγούνται στο δάσος παραγωγής των μόνιμων δασικών εκτάσεων του κράτους που βρίσκονται νοτιοδυτικά της χώρας. Οι φυτείες μπορεί να βρίσκονται σε όλη τη χώρα.

Μετά την κύρωση του νέου δασικού κώδικα, συγκεκριμένα του νόμου αριθ. 08.022 της 17ης Οκτωβρίου 2008, όσον αφορά τον δασικό κώδικα της ΚΑΔ, η ξυλεία που εξάγει η ΚΑΔ προέρχεται κατά κύριο λόγο από τις PEA. Θα πρέπει να προστεθεί επίσης η ξυλεία που προέρχεται από τις άδειες εκμετάλλευσης των παλαιών φυτειών τεκ.

Λόγω των πρακτικών δυσκολιών που παρουσιάζει η εκμετάλλευση και η παρακολούθηση των κοινοτικών δασών και των βιοτεχνικών αδειών, η εκμετάλλευση των τίτλων αυτών δεν έχει ακόμη καταστεί λειτουργική στην ΚΑΔ. Το 2010, δεν υπήρχε τίτλος σχετικός με τα κοινοτικά δάση ή τις βιοτεχνικές άδειες.

Κατά συνέπεια, ο πίνακας αξιολόγησης της νομιμότητας που χρησιμοποιείται στο πλαίσιο της παρούσας συμφωνίας εφαρμόζεται μόνο στους τίτλους που είναι ήδη υπό εκμετάλλευση, συγκεκριμένα στις ΑΕΧ και στις φυτείες. Ο ορισμός της νομιμότητας θα συμπληρωθεί για να ληφθούν υπόψη τα κοινοτικά δάση και οι βιοτεχνικές άδειες υπό τους όρους που αναφέρονται στο παράρτημα V σχετικά με το σύστημα επαλήθευσης της νομιμότητας, παράγραφοι 1.2 και 2.1.

Για την προετοιμασία των διαπραγματεύσεων της ΕΣΕΣ είναι επιθυμητή μια συμμετοχική προσέγγιση, γεγονός που μεταφράζεται με τον σεβασμό όλων των συμμετεχόντων στις συνομιλίες. Για τον λόγο αυτό, συγκροτήθηκαν τρία σώματα ενδιαφερομένων, συγκεκριμένα, ο δημόσιος τομέας, ο ιδιωτικός τομέας και η κοινωνία των πολιτών.

Για να βελτιωθεί σταδιακά η κατανόηση της διαδικασίας FLEGT και για να διατυπωθούν καλύτερα οι προτάσεις ενόψει των διαπραγματεύσεων, η διαβούλευση σχετικά με τον πίνακα αξιολόγησης πραγματοποιήθηκε σε δύο διαφορετικές φάσεις, συγκεκριμένα τη διαβούλευση ανά σώμα ενδιαφερομένων και τη διαβούλευση των τριών σωμάτων από κοινού. Η διαβούλευση ανά σώμα ενδιαφερομένων πραγματοποιήθηκε εσωτερικά μεταξύ των ενδιαφερομένων. Η διαβούλευση των τριών σωμάτων από κοινού ήταν η ευκαιρία να εξεταστούν οι θέσεις κάθε επί μέρους σώματος προκειμένου να οριστεί μία εθνική θέση, που χρησιμοποιήθηκε ως βάση από την ομάδα διαπραγμάτευσης με την ευρωπαϊκή Ένωση.

Δεδομένου ότι ο πίνακας αξιολόγησης της νομιμότητας πρέπει να χρησιμοποιηθεί ως επιχειρησιακή στήριξη της διαδικασίας για την έκδοση των αδειών FLEGT, η ΚΑΔ και η ευρωπαϊκή Ένωση συμφώνησαν ότι είναι αναγκαίο να δοκιμαστεί στην πράξη η δυνατότητα εφαρμογής και η καταλληλότητα του σχεδίου όσον αφορά τον πίνακα αξιολόγησης της νομιμότητας πριν αυτός τεθεί σε εφαρμογή στο πλαίσιο της ΕΣΕΣ. Με τον στόχο αυτό, στη διάρκεια των διαπραγματεύσεων, το European Forest Institut (EFI) ανέθεσε στη διεθνή οργάνωση «The Forest Trust» να δοκιμάσει το σχέδιο στην πράξη με τη συμβολή εκπροσώπων της ΚΑΔ.

Λαμβάνοντας υπόψη ότι η ξυλεία που προέρχεται από τις φυτείες του τεκ εξάγεται επί του παρόντος στην ευρωπαϊκή αγορά με τη μορφή κορμών, θεωρείται απαραίτητο να ληφθούν υπόψη στον πίνακα αξιολόγησης της νομιμότητας τα εν λόγω προϊόντα που προέρχονται από φυτείες. Οι κανονιστικές ρυθμίσεις για τις φυτείες είναι λιγότερο ανεπτυγμένες. Ο παρών πίνακας αξιολόγησης έχει καταρτιστεί με βάση τα υπάρχοντα κανονιστικά κείμενα. Άλλα κείμενα θα συνταχθούν εκ των υστέρων για να βελτιωθούν οι κανονιστικές ρυθμίσεις σχετικά με τις φυτείες. Ο ορισμός της νομιμότητας θα ενημερωθεί στη συνέχεια.

Διευκρίνιση σχετικά με τους δείκτες του πίνακα αξιολόγησης

Ορισμένοι δείκτες δεν περιέχουν αναφορές σε κανονιστικές διατάξεις. Οι δείκτες αυτοί εγγράφονται με την επιφύλαξη της δημοσίευσης και του περιεχομένου των απαραίτητων αναφορών. Για τον λόγο αυτό, οι μελλοντικές αναφορές σημειώνονται στο παράρτημα για τα μέτρα που συνοδεύουν την εφαρμογή της συμφωνίας (παράρτημα ΙΧ). Τα κανονιστικά κείμενα που θα εγκριθούν τελικά ενδέχεται να οδηγήσουν σε τροποποιήσεις των δεικτών όπως αυτοί έχουν διαμορφωθεί σήμερα.

Ορισμένοι δείκτες εφαρμόζονται σε όλα τα φορτία, ανεξαρτήτως της καταγωγής της ξυλείας. Άλλοι εφαρμόζονται μόνο στα φορτία που προέρχονται από τις ΑΕΧ ή στα φορτία που προέρχονται από άδειες υλοτόμησης των περιμέτρων αναδάσωσης του κράτους (κρατικές φυτείες) ή στα φορτία που προέρχονται από άδειες εκμετάλλευσης ιδιωτικών εκτάσεων (φυτείες τοπικών φορέων ή ιδιωτών). Η τελευταία στήλη «Ισχύοντες τίτλοι» προσδιορίζει σε ποιους τίτλους καταγωγής των φορτίων εφαρμόζεται ο δείκτης της γραμμής: όλοι, ΑΕΧ, φυτείες (που καλύπτουν τις άδειες των περιμέτρων αναδάσωσης, τις λεγόμενες κρατικές φυτείες, και τις ιδιωτικές άδειες αναδάσωσης για τοπικούς φορείς ή ιδιώτες, τις λεγόμενες ιδιωτικές φυτείες).

ΑΡΧΗ 1 : Η ΕΠΙΧΕΙΡΗΣΗ ΕΧΕΙ ΝΟΜΙΚΗ ΥΠΟΣΤΑΣΗ |

Κριτήριο 1.1 : Η επιχείρηση είναι νομότυπα εγγεγραμμένη στις αρμόδιες διοικητικές υπηρεσίες μετά από έγκυρη διαδικασία. |

Δείκτης | Στοιχεία ελέγχου | Νομοθετική ή κανονιστική πράξη | Σχετικός τίτλος |

Δείκτης 1.1.1: Εγγραφή στις οικονομικές διοικητικές υπηρεσίες: Υπουργείο Εμπορίου και Βιομηχανίας. | Στοιχείο ελέγχου 1.1.1.1: Υπουργική απόφαση για την έγκριση της δασικής εκμετάλλευσης Στοιχείο ελέγχου 1.1.1.2: Επαγγελματικό δελτίο εμπόρου | Κανονιστικό διάταγμα αριθ. 83.083 της 31/12/83 (άρθρα 7 και 8) Διάταγμα αριθ. 83.550 της 31.12.83 (άρθρα 1 έως 7) Νόμος αριθ. 08.022 της 17.10. 08 περί δασικού κώδικα, (άρθρο 176) | Όλοι (ΡΕΑ και φυτείες) |

Δείκτης 1.1.2: Εγγραφή στη φορολογική διοίκηση (Υπουργείο Οικονομικών και Προϋπολογισμού, Γενική Διεύθυνση Φόρων) | Στοιχείο ελέγχου 1.1.2.1: Έγκυρη κάρτα φορολογουμένου Στοιχείο ελέγχου 1.1.2.2: Δελτίο με αριθμό φορολογικού μητρώου (NIF) | Οδηγός εγγραφής στο φορολογικό μητρώο γενικός φορολογικός κώδικας, έκδοση 2009 (άρθρο 334) Απόφαση αριθ. 004/MEFPCI/DFB/CAB/SGF/DGID για τον καθορισμό της υποχρέωσης χρησιμοποίησης του NIF (άρθρα 1 και 2) | Όλοι |

Δείκτης 1.1.3: Εγγραφή στο Εθνικό Ταμείο Κοινωνικής Ασφάλισης. | Στοιχείο ελέγχου 1.1.3.1: Βεβαίωση εγγραφής στο CNSS | Νόμος αριθ. 06.035 της 28/12/2006 περί του κώδικα κοινωνικής ασφάλισης (άρθρο 31) Διάταγμα αριθ. 09.116 της 27/04/2009 | Όλοι |

Δείκτης 1.1.4: Εγγραφή στην αρμόδια δασική διοίκηση με το πέρας μιας διαδικασίας έγκυρης παραχώρησης. | Στοιχείο ελέγχου 1.1.4.1 : Έκθεση της επιτροπής παραχώρησης των PEA υπό την ευθύνη του Υπουργείου Δασών Στοιχείο ελέγχου 1.1.4.2 : Έκθεση του ανεξάρτητου παρατηρητή υπό την ευθύνη του Υπουργείου Δασών Στοιχείο ελέγχου 1.1.4.3: Διάταγμα παραχώρησης της άδειας εκμετάλλευσης και χρήσης της γης | Νόμος αριθ. 08.022 της 17.10. 08 περί του δασικού κώδικα (άρθρο 31) Διάταγμα 09.118 της 28.04.2009 (άρθρο 17.6) | PEA |

Δείκτης 1.1.5: Εγγραφή στη δικαστική διοίκηση (Υπουργείο Δικαιοσύνης, Εμποροδικείο (Tribunal du commerce)) | Στοιχείο ελέγχου 1.1.5.1: Μητρώο εμπορίου και ενυπόθηκων δανείων (RCCM) Στοιχείο ελέγχου 1.1.5.2: Συμβολαιογραφικό πρακτικό σύστασης Στοιχείο ελέγχου 1.1.5.3: Κοινοποίηση του αριθμού εγγραφής από τη Γραμματεία του Εμποροδικείου | Κανονιστικό διάταγμα αριθ. 83.083 της 31.12.83 (άρθρο 12) Νόμος αριθ. 08.022 της 17.10.08 περί του δασικού κώδικα (άρθρο 93) | Όλοι |

Δείκτης 1.1.6: Εγγραφή στις διοικητικές υπηρεσίες εργασίας και απασχόλησης (Υπουργείο Εργασίας και Απασχόλησης, Επιθεώρηση Εργασίας) | Στοιχείο ελέγχου 1.1.6.1: Αρίθμηση και μονογράφηση του μητρώου εργοδότη από τον αρμόδιο Επιθεωρητή Εργασίας | Νόμος αριθ. 09. 004 περί του κώδικα εργασίας (άρθρο . 331) | Όλοι |

Δείκτης 1.1.7: Εγγραφή στα αρμόδια επιμελητήρια: Εμπορικό και Βιομηχανικό Επιμελητήριο | Στοιχείο ελέγχου 1.1.7.1: Βεβαίωση επιμελητηρίου | Παραπομπή στο παράρτημα IX : η νομική αναφορά πρέπει να δημιουργηθεί | Όλοι |

Δείκτης 1.1.8: Εγγραφή στον κεντροαφρικανικό Οργανισμό επαγγελματικής κατάρτισης και απασχόλησης (ACFPE). | Στοιχείο ελέγχου 1.1.8.1: Αίτηση εγγραφής του εργοδότη αριθμημένη και επικυρωμένη | Νόμος αριθ. 99.008 της 19.05.1999 (άρθρα 1 έως 7) | Όλοι |

Κριτήριο 1.2 : Η επιχείρηση είναι εντάξει ως προς την καταβολή των εισφορών |

Δείκτης 1.2.1: Πληρωμή εισφορών στο CNSS | Στοιχείο ελέγχου 1.2.1.1: Βεβαίωση του CNSS ή απαλλαγή | Αντίγραφο των αποδείξεων πληρωμής των εισφορών | Όλοι |

Δείκτης 1.2.2: Καταβολή των εισφορών ή συνεισφορών στο ACFPE. | Στοιχείο ελέγχου 1.2.2.1: Τριμηνιαία δήλωση καταβληθείσας μισθοδοσίας Στοιχείο ελέγχου 1.2.1.2: Αποδείξεις πληρωμών της εργοδοτικής εισφοράς | Διάταγμα 00.068 για τον καθορισμό του καθεστώτος της εργοδοτικής εισφοράς στο ACFPE (άρθρα 2 και 4) | Όλοι |

Κριτήριο 1.3 : Δεν έχει επιβληθεί στην επιχείρηση δικαστική καταδίκη ούτε διοικητική κύρωση που θα είχαν ως αποτέλεσμα την προσωρινή αναστολή ή οριστική παύση των δραστηριοτήτων της |

Δείκτης 1.3.1: Οι δραστηριότητες της επιχείρησης δεν αναστέλλονται μετά την έκδοση δικαστικής απόφασης | Στοιχείο ελέγχου 1.3.1.1: Αποφάσεις των δικαστηρίων Στοιχείο ελέγχου 1.3.1.2: Μητρώα παραβάσεων του Υπουργείου Δασών | Νόμος αριθ. 08.022 της 17.10.08 περί του δασικού κώδικα (άρθρο 209 και άρθρο 204 παράγραφος 2) Διάταγμα 09.020 της 30.04.09 (άρθρο 92 παράγραφος 2 και άρθρο 93) | Όλοι |

Δείκτης 1.3.2: Οι δραστηριότητες της επιχείρησης δεν αναστέλλονται μετά την επιβολή μιας διοικητικής κύρωσης | Στοιχείο ελέγχου 1.3.2.1: Μητρώα παραβάσεων του Υπουργείου Δασών Στοιχείο ελέγχου 1.3.2.2: Απόφαση αναστολής του Υπουργείου Περιβάλλοντος | Νόμος αριθ. 08.022 της 17.10.08 περί του δασικού κώδικα (άρθρο 204 παράγραφος 2) Απόφαση 09 020 της 30.04.09 (άρθρα 92 παράγραφος 2 και 93) Νόμος αριθ. 07.018 της 28ης Δεκεμβρίου 2007 περί του Περιβαλλοντικού Κώδικα (άρθρο 114) |

Κριτήριο 1.4 : Η επιχείρηση συμμορφώνεται σε περίπτωση δικαστικής καταδίκης ή διοικητικής κύρωσης. |

Δείκτης 1.4.1: Η επιχείρηση καταβάλλει κανονικά τα πρόστιμα και τις χρηματικές ποινές για τις διαπιστωθείσες παραβάσεις | Στοιχείο ελέγχου 1.4.1.1: Απόδειξη πληρωμής του ποσού της συναλλαγής ή των προστίμων και χρηματικών ποινών | Νόμος αριθ. 08.022 της 17.10.08 περί του δασικού κώδικα (άρθρα 208 έως 233) Νόμος αριθ. 07.018 της 28ης Δεκεμβρίου 2007 περί του Περιβαλλοντικού Κώδικα (άρθρα 114 έως 143) | Όλοι |

ΑΡΧΗ 2 : νομιμα δικαιωματα προσβασησ στουσ δασικουσ πορουσ ΤΗΣ ΠΕΡΙΟΧΗ ΔΡΑΣΤΗΡΙΟΠΟΙΗΣΗΣ ΤΗΣ |

Κριτήριο 2.1 : Η εταιρεία διαθέτει τους απαραίτητους τίτλους που της επιτρέπουν την εκμετάλλευση των δασικών πόρων |

Δείκτης 2.1.1: Η επιχείρηση έχει τηρήσει συστηματικά όλα τα στάδια (ενημέρωση του πληθυσμού· πρόσκληση υποβολής προσφορών· αίτηση τίτλων· επιτροπή παραχώρησης η οποία περιλαμβάνει ανεξάρτητο παρατηρητή) που οδηγούν στην ανάθεση των τίτλων δασικής εκμετάλλευσης, τηρώντας τις προβλεπόμενες προθεσμίες από τους νόμους και κανονισμούς της Κεντροαφρικανικής Δημοκρατίας πριν και μετά την έκδοση του νόμου αριθ. 08.022 περί δασικού κώδικα. | Στοιχείο ελέγχου 2.1.1.1: Έκθεση της επιτροπής παραχώρησης των ΡΕΑ (αδειών εκμετάλλευσης και χρήσης της γης) υπό την ευθύνη του Υπουργείου Δασών Στοιχείο ελέγχου 2.1.1.2: Έκθεση του ανεξάρτητου παρατηρητή υπό την ευθύνη του αρμόδιου Υπουργείου Δασών Στοιχείο ελέγχου 2.1.1.3: Διάταγμα παραχώρησης της PEA Στοιχείο ελέγχου 2.1.1.4: Προσωρινή σύμβαση εντός τριών μηνών από την υπογραφή του διατάγματος Στοιχείο ελέγχου 2.1.1.5: Οριστική σύμβαση εντός τριών ετών από την υπογραφή της προσωρινής σύμβασης | Νόμος αριθ. 08.022 της 17.10. 08 περί του δασικού κώδικα (άρθρα 31, 41 και 48) Απόφαση 09.118 της 28.04.2009 (άρθρο 17 παράγραφος 6) Απόφαση αριθ. 019 της 05.07.2006 σχετικά με την έγκριση των εθνικών προτύπων κατάρτισης των σχεδίων χρήσεων γης (Τόμος 1) Απόφαση αριθ. 09.026 της 28.07.2009 σχετικά με την έγκριση των εθνικών προτύπων κατάρτισης των σχεδίων χρήσεων γης (Τόμος 2) Απόφαση αριθ. 09.118 (άρθρα 13 έως 17) | PEA |

Δείκτης 2.1.2: Η επιχείρηση εξόφλησε όλα τα έξοδα σε κάθε στάδιο της διαδικασίας αδειοδότησης | Στοιχείο ελέγχου 2.1.2.1: Παραστατικά πληρωμής των εξόδων φακέλου Στοιχείο ελέγχου 2.1.2.2: Παραστατικό καταβολής του τέλους προαναγνώρισης Στοιχείο ελέγχου 2.1.2.3: Απόδειξη πληρωμής μισθωμάτων τριών ετών το αργότερο εντός 15 ημερών από την κοινοποίηση της παραχώρησης (για τις άδειες που παραχωρήθηκαν μετά το 2003) | Διάταγμα 09.118 της 28.04.2009 (άρθρα 22 και 44) Νόμος αριθ. 08.022 της 17.10.08 περί του δασικού κώδικα (άρθρα 179 έως 189) | PEA |

Δείκτης 2.1.3: Σε περίπτωση φυτειών που ανήκουν σε ιδιώτη ή σε οργανισμό τοπικής αυτοδιοίκησης, ο ιδιώτης ή ο οργανισμός τοπικής αυτοδιοίκησης διαθέτει τίτλο ιδιοκτησίας. | Στοιχείο ελέγχου 2.1.3.1: Τίτλος έγγειας ιδιοκτησίας στο όνομα του ιδιώτη ή του οργανισμού τοπικής αυτοδιοίκησης | Νόμος αριθ. 08.022 της 17.10.08 περί του δασικού κώδικα της ΚΑΔ (άρθρο. 131) | Ιδιωτικές φυτείες |

Κριτήριο 2.2 : Η επιχείρηση διαθέτει όλες τις περιοδικές κανονιστικές άδειες που της επιτρέπουν να ασκεί τις δραστηριότητές της. |

Δείκτης 2.2.1: Η επιχείρηση διαθέτει ετήσια άδεια κοπής που εκδίδεται σε τακτά διαστήματα από τη δασική διοίκηση. | Στοιχείο ελέγχου 2.2.1.1: Έγγραφο έγκρισης του σχεδίου διαχείρισης για τις ΡΕΑ σε οριστική σύμβαση. Στοιχείο ελέγχου 2.2.1.2: Έγγραφο έγκρισης του ετήσιου σχεδίου λειτουργίας για τις PEA σε οριστική σύμβαση Στοιχείο ελέγχου 2.2.1.3: Προσωρινή σύμβαση υλοτόμησης υπογεγραμμένη από την αρμόδια αρχή | Νόμος αριθ. 08.022 της 17.10.08 περί του δασικού κώδικα (άρθρα 107, 109, 110 και 114) Διάταγμα 09.118 της 28.04.2009 (άρθρο 17 παράγραφος 4) | PEA |

Δείκτης 2.2.2.: Όταν η δασική φυτεία ανήκει στο κράτος, η επιχείρηση διαθέτει άδεια εκμετάλλευσης της φυτείας που εκδίδεται από το Υπουργείο Δασών | Στοιχείο ελέγχου 2.2.2.1: Έγκριση του Υπουργείου Δασών Στοιχείο ελέγχου 2.2.2.2: Άδεια έρευνας Στοιχείο ελέγχου 2.2.2.3: Έκθεση έρευνας Στοιχείο ελέγχου 2.2.2.4: Απλό σχέδιο διαχείρισης για τις φυτείες με έκταση ίση ή μεγαλύτερη από 50 εκτάρια, η οποία τηρεί τη συγγραφή υποχρεώσεων | Νόμος αριθ. 08.022 της 17.10.08 περί του δασικού κώδικα (άρθρα 62 και 64) Διάταγμα αριθ. 09.021 της 30ης Απριλίου 2009 (άρθρα. 72 έως 75) Παραπομπή στο παράρτημα IX: η συγγραφή υποχρεώσεων πρέπει να συνταχθεί | Φυτείες |

Δείκτης 2.2.3: Όταν η δασική φυτεία ανήκει σε ιδιώτη ή σε οργανισμό τοπικής αυτοδιοίκησης, ο φορέας εκμετάλλευσης διαθέτει άδεια εκμετάλλευσης | Στοιχείο ελέγχου 2.2.3.1: Χορήγηση άδειας υλοτόμησης από το Υπουργείο στον φορέα εκμετάλλευσης (ιδιοκτήτη ή επί συμβάσει φορέα εκμετάλλευσης) Στοιχείο ελέγχου 2.2.3.2: Απλό σχέδιο διαχείρισης για τις φυτείες με έκταση ίση ή μεγαλύτερη από 50 εκτάρια, που τηρεί την συγγραφή υποχρεώσεων Στοιχείο ελέγχου 2.2.3.3: Κατά περίπτωση, σύμβαση μεταξύ του ιδιώτη ή του οργανισμού τοπικής αυτοδιοίκησης και της επιχείρησης εκμετάλλευσης | Νόμος αριθ. 08.022 της 17.10.08 περί του δασικού κώδικα της ΚΑΔ (άρθρο . 131) Παραπομπή στο παράρτημα IX: η συγγραφή υποχρεώσεων πρέπει να συνταχθεί | Ιδιωτικές φυτείες |

Κριτήριο 2.3 : Μετά την ανάθεση σε αυτήν της άδειας υλοτόμησης, η επιχείρηση συμμετέχει στην ενημέρωση σχετικά με αυτή την ανάθεση όλων των μερών που συμμετέχουν στη διαχείριση των δασικών πόρων στην εξεταζόμενη περιοχή |

Δείκτης 2.3.1: Η επιχείρηση ενημερώνει τους τοπικούς και αυτόχθονες πληθυσμούς, τους οργανισμούς τοπικής αυτοδιοίκησης και όλα τα ενδιαφερόμενα μέρη για την υπογραφή της προσωρινής σύμβασης και το άνοιγμα της προσωρινής έκτασης υλοτόμησης. | Στοιχείο ελέγχου 2.3.1.1: Πρακτικό των συνεδριάσεων ευαισθητοποίησης που συντάσσεται από την επιχείρηση και επικυρώνεται από τους διάφορους εμπλεκόμενους φορείς | Απόφαση αριθ. 09.026 της 28.07.2009 σχετικά με την έγκριση των εθνικών προτύπων κατάρτισης των σχεδίων χρήσεων γης (Τόμος 2) | PEA |

ΑΡΧΗ 3 : ΤΗΡΗΣΗ ΤΗΣ ΠΕΡΙΒΑΛΛΟΝΤΙΚΗΣ ΝΟΜΟΘΕΣΙΑΣ |

Κριτήριο 3.1 : Η επιχείρηση πραγματοποίησε όλες τις μελέτες περιβαλλοντικών επιπτώσεων τηρώντας τις νομικές απαιτήσεις. |

Δείκτης 3.1.1: Έχουν πραγματοποιηθεί οι μελέτες περιβαλλοντικών επιπτώσεων (ΜΠΕ). | Στοιχείο ελέγχου 3.1.1.1: Έκθεση των ΜΠΕ εγκεκριμένη για κάθε τοποθεσία παραγωγής (PEA + πριστήριο (που περιλαμβάνει εγκατάσταση διαμονής)) Στοιχείο ελέγχου 3.1.1.2: Έκδοση Πιστοποιητικού περιβαλλοντικής συμμόρφωσης από την αρμόδια αρχή | Νόμος αριθ. 07.018 της 28ης Δεκεμβρίου 2007 περί του Περιβαλλοντικού Κώδικα (άρθρο 87 και άρθρο 93 παράγραφος 2) Παραπομπή στο παράρτημα IX: οι εκτελεστικές διατάξεις πρέπει να συνταχθούν. | PEA |

Κριτήριο 3.2 : Η επιχείρηση θέτει σε εφαρμογή τα προβλεπόμενα στις μελέτες μέτρα για τον περιορισμό των περιβαλλοντικών επιπτώσεων. |

Δείκτης 3.2.1: Εφαρμογή των μέτρων που περιέχονται στις εγκεκριμένες μελέτες επιπτώσεων και αποσκοπούν στην προστασία των πόρων της βιοποικιλότητας | Στοιχείο ελέγχου 3.2.1.1: Έκθεση ελέγχων της αρμόδιας περιβαλλοντικής αρχής | Νόμος αριθ. 07.018 της 28ης Δεκεμβρίου 2007 περί του Περιβαλλοντικού Κώδικα (άρθρο. 87) Παραπομπή στο παράρτημα IX: οι εκτελεστικές διατάξεις πρέπει να συνταχθούν. | PEA |

Κριτήριο 3.3 : Η επιχείρηση λαμβάνει μέτρα σύμφωνα με τις νομοθετικές διατάξεις για τη διασφάλιση της ποιότητας του περιβάλλοντος στο εργοτάξιό της. |

Δείκτης 3.3.1: Η διαχείριση των αποβλήτων (κατά την έννοια του άρθρου 3 του Περιβαλλοντικού Κώδικα της Κεντροαφρικανικής Δημοκρατίας και των εκτελεστικών διαταγμάτων του) που παράγονται από τις δραστηριότητες της επιχείρησης είναι σύμφωνη με τις νομοθετικές διατάξεις | Στοιχείο ελέγχου 3.3.1.1: Έκθεση ελέγχων της αρμόδιας περιβαλλοντικής αρχής | Νόμος αριθ. 07.018 της 28ης Δεκεμβρίου 2007 περί του Περιβαλλοντικού Κώδικα (άρθρα 3, 19 και 20, 43 έως 45) Παραπομπή στο παράρτημα IX: οι εκτελεστικές διατάξεις πρέπει να συνταχθούν. | PEA |

Δείκτης 3.3.2: Τήρηση των νομοθετικών διατάξεων για τη ρύπανση των υδάτων και του αέρα. | Στοιχείο ελέγχου 3.3.2.1: Έκθεση περιβαλλοντικού ελέγχου της αρμόδιας περιβαλλοντικής αρχής | Νόμος αριθ. 07.018 της 28ης Δεκεμβρίου 2007 περί του Περιβαλλοντικού Κώδικα (άρθρα 15, 102 και 106 εδάφιο 2) Παραπομπή στο παράρτημα IX: οι εκτελεστικές διατάξεις πρέπει να συνταχθούν. | PEA |

ΑΡΧΗ 4 : ΔΙΚΑΙΩΜΑΤΑ ΤΩΝ ΕΡΓΑΖΟΜΕΝΩΝ, ΤΩΝ ΤΟΠΙΚΩΝ ΚΟΙΝΟΤΗΤΩΝ ΚΑΙ ΑΥΤΟΧΘΟΝΩΝ ΠΛΗΘΥΣΜΩΝ |

Κριτήριο 4.1 : Η επιχείρηση συμμετέχει στην ενημέρωση, την κατάρτιση και την πλαισίωση των εργαζομένων της κατά την άσκηση των επαγγελματικών δικαιωμάτων τους. |

Δείκτης 4.1.1: Διασφάλιση της ελεύθερης συνδικαλιστικής δραστηριότητας στο εσωτερικό της επιχείρησης. | Στοιχείο ελέγχου 4.1.1.1: Ενημερωτικό σημείωμα για τη διασφάλιση της ελεύθερης συνδικαλιστικής δραστηριότητας θεωρημένο από την αρμόδια αρχή και ανηρτημένο Στοιχείο ελέγχου 4.1.1.2: Πρακτικά συνεδριάσεων των συνδικάτων, εάν οι εργαζόμενοι είναι μέλη συνδικάτων | Νόμος 09.004 της 29.01.2009 περί του κώδικα εργασίας (άρθρα 12,17, 18, 30, 31, 33) | Όλοι |

Δείκτης 4.1.2: Οι εκλεγμένοι αντιπρόσωποι του προσωπικού, σύμφωνα με την ισχύουσα νομοθεσία, έχουν τα απαιτούμενα προσόντα για την άσκηση των καθηκόντων τους. | Στοιχείο ελέγχου 4.1.2.1: Πρακτικό της γενικής συνέλευσης για την εκλογή των αντιπροσώπων προσωπικού θεωρημένο από την περιφερειακή Επιθεώρηση Εργασίας Στοιχείο ελέγχου 4.1.2.2: Πιστοποιητικά επαγγελματικής κατάρτισης θεωρημένα από τον Επιθεωρητή Εργασίας | Νόμος 09.004 της 29.01.2009 περί του κώδικα εργασίας (άρθρα 58, 60, 67) | Όλοι |

Δείκτης 4.1.3: Οι εργαζόμενοι της επιχείρησης ενημερώνονται για τα έγγραφα που αφορούν τα δικαιώματα των εργαζομένων. | Στοιχείο ελέγχου 4.1.3.1: Ανάρτηση ενημερωτικών ανακοινώσεων Στοιχείο ελέγχου 4.1.3.2: Πρακτικό των συνεδριάσεων των εκπροσώπων του προσωπικού και των μισθωτών Στοιχείο ελέγχου 4.1.3.3: Ανάρτηση εσωτερικού κανονισμού | Νόμος 09.004 της 29.01.2009 περί του κώδικα εργασίας (άρθρα 63 και 129) Συλλογική σύμβαση των δασικών εκμεταλλεύσεων στην Κεντροαφρικανική Δημοκρατία (άρθρο 10 παράγραφος 4) | Όλοι |

Κριτήριο 4.2 : Η επιχείρηση σέβεται τα δικαιώματα των εργαζομένων που ορίζονται από την ισχύουσα νομοθεσία. |

Δείκτης 4.2.1: Οι σχέσεις μεταξύ της διοίκησης της επιχείρησης και των απασχολουμένων της διαμορφώνονται με βάση τις ισχύουσες νομοθετικές διατάξεις. | Στοιχείο ελέγχου 4.2.1.1: Η δασική επιχείρηση και οι εκπρόσωποι των εργαζομένων έχουν στην κατοχή τους αντίτυπο της συλλογικής σύμβασης Στοιχείο ελέγχου 4.2.1.2: Αρίθμηση και μονογράφηση του μητρώου εργοδότη από τον περιφερειακό Επιθεωρητή Εργασίας | Νόμος 09.004 περί του κώδικα εργασίας (άρθρα 197 έως 201 και 331) | Όλοι |

Δείκτης 4.2.2: Οι αμοιβές των εργαζομένων της επιχείρησης είναι σύμφωνες με την ισχύουσα νομοθεσία για τον τομέα δραστηριοτήτων τους και χωρίς διακρίσεις. | Στοιχείο ελέγχου 4.2.2.1: Παραστατικά πληρωμής και κατάσταση μισθοδοσίας Στοιχείο ελέγχου 4.2.2.2: Υπογραφή των συμβάσεων εργασίας από όλα τα μέρη | Νόμος 09.004 περί του κώδικα εργασίας (άρθρα 221 έως 230 και 94 έως 99) Συλλογική σύμβαση των δασικών εκμεταλλεύσεων | Όλοι |

Δείκτης 4.2.3: Οι συνθήκες υγιεινής και ασφάλειας για τους εργαζόμενους είναι σύμφωνες με την ισχύουσα νομοθεσία. | Στοιχείο ελέγχου 4.2.3.1: Πρακτικά των συνεδριάσεων της επιτροπής υγιεινής και ασφάλειας Στοιχείο ελέγχου 4.2.3.2: Κατάσταση δαπανών για υλικά υγιεινής και ασφάλειας του προσωπικού | Νόμος αριθ. 09.004 Περί του κώδικα εργασίας (άρθρα 82 έως 87) Απόφαση 005/MFPESSFP/CAB/DGTEFP της 11ης Ιουλίου 2004 σχετικά με τη σύσταση και λειτουργία των επιτροπών υγιεινής και ασφάλειας στην Κεντροαφρικανική Δημοκρατία (άρθρα 1 έως 3, άρθρα 9 έως 17) Συλλογικές συμβάσεις των δασικών εκμεταλλεύσεων Διεθνές Γραφείο Εργασίας, Σύμβαση C155 σχετικά με την ασφάλεια και την υγεία των εργαζομένων, 1981 (άρθρο 12 εδάφια α και β, άρθρο 16) που επικυρώθηκε από την Κεντροαφρικανική Δημοκρατία στις 05.06.2006 | Όλοι |

Δείκτης 4.2.4: Τα ωράρια εργασίας που εφαρμόζει η επιχείρηση είναι σύμφωνα με τις νομοθετικές διατάξεις. | Στοιχείο ελέγχου 4.2.4.1: Σύστημα παρουσίας των εργαζομένων Στοιχείο ελέγχου 4.2.4.2: Εφαρμογή κάρτας ελέγχου της παρουσίας των εργαζομένων Στοιχείο ελέγχου 4.2.4.3: Ανάρτηση ανακοινώσεων της επιχείρησης Στοιχείο ελέγχου 4.2.4.4: Κατάσταση μισθοδοσίας | Νόμος αριθ. 09.004 περί του κώδικα εργασίας (άρθρα 247 έως 251) | Όλοι |

Δείκτης 4.2.5: Κατά την πρόσληψη των εργαζομένων τηρούνται οι διατάξεις της εθνικής νομοθεσίας και οι κανόνες της Διεθνούς Οργάνωσης Εργασίας (ΔΟΕ) για την ηλικία. | Στοιχείο ελέγχου 4.2.5.1 : Υπογραφή των συμβάσεων εργασίας από όλα τα μέρη | Νόμος αριθ. 09.004 περί του κώδικα εργασίας (άρθρο 247 έως 249, άρθρο 97) Συλλογικές συμβάσεις των δασικών εκμεταλλεύσεων | Όλοι |

Κριτήριο 4.3 : Η εταιρεία σέβεται τα δικαιώματα των τοπικών και αυτόχθονων πληθυσμών |

Δείκτης 4.3.1: Η επιχείρηση αναγνωρίζει και σέβεται τα εθιμικά δικαιώματα των τοπικών και αυτόχθονων πληθυσμών στις παραχωρούμενες δασικές εκτάσεις. | Στοιχείο ελέγχου 4.3.1.1: Σχέδιο χρήσεων γης εγκεκριμένο από την αρμόδια αρχή (ιδίως η έκθεση κοινωνικοοικονομικών επιπτώσεων) Στοιχείο ελέγχου 4.3.1.2: Υπογραφή προσωρινής σύμβασης από την αρμόδια αρχή (ΡΕΑ σε προσωρινή σύμβαση) Στοιχείο ελέγχου 4.3.1.3: Έκθεση διαπιστώσεων της δασικής διοίκησης θεωρημένη από τα μέρη | Απόφαση αριθ. 0.19 της 05.07.2006 για την έγκριση των εθνικών προτύπων κατάρτισης των σχεδίων χρήσεων γης (Τόμος 1) Απόφαση αριθ. 09.026 της 28.07.2009 σχετικά με την έγκριση των εθνικών προτύπων κατάρτισης των σχεδίων χρήσεων γης (Τόμος 2) Νόμος αριθ. 08.022 της 17.10.08 περί του δασικού κώδικα (άρθρα 14 έως 22, 107) Διάταγμα 09.118 της 28.04.2009 (άρθρο 17 παράγραφοι 4 και 5) | PEA |

Δείκτης 4.3.2 : Εάν η επιχείρηση προκαλέσει καταστροφή αγαθών που ανήκουν στους τοπικούς και αυτόχθονες πληθυσμούς, καταβάλλει αποζημιώσεις σύμφωνα με τους ισχύοντες κανόνες. | Στοιχείο ελέγχου 4.3.2.1: Ανάγνωση και έγκριση από τα μέρη του πρακτικού διαπιστώσεων (PVC) Στοιχείο ελέγχου 4.3.2.2: Αποδείξεις καταβολής αποζημιώσεων | Απόφαση 005/ Υπουργείου Αγροτικής Ανάπτυξης της 9ης Ιουλίου 1973 | PEA |

ΑΡΧΗ 5 : ΝΟΜΟΘΕΣΙΑ ΣΧΕΤΙΚΑ ΜΕ ΤΗ ΔΑΣΙΚΗ ΕΚΜΕΤΑΛΛΕΥΣΗ |

Κριτήριο 5.1 : Η επιχείρηση συμμετείχε στην ενημέρωση όλων των φορέων που εμπλέκονται στη διαχείριση των δασικών πόρων ΜΕΤΑ την ανάθεση της άδειας υλοτόμησης στην εξεταζόμενη ζώνη. |

Δείκτης 5.1.1: Ενημερώνονται για την παραχώρηση της άδειας ΡΕΑ οι τοπικοί πληθυσμοί, οι οργανισμοί τοπικής αυτοδιοίκησης, οι ΜΚΟ, οι αποκεντρωμένες διαρθρώσεις του κράτους και οι άλλοι αναπτυξιακοί εταίροι, οι ενδιαφερόμενοι για τη διαχείριση των δασικών πόρων στην εξεταζόμενη γεωγραφική περιοχή. | Στοιχείο ελέγχου 5.1.1.1: Η Επιχείρηση συντάσσει Πρακτικά των συνεδριάσεων ευαισθητοποίησης τα οποία εγκρίνονται από τα εμπλεκόμενα μέρη | Νόμος αριθ. 08.022 της 17.10.08 περί του δασικού κώδικα (άρθρο 14) Διάταγμα αριθ. 09.026 της 28.07.2009 σχετικά με την έγκριση των εθνικών προτύπων κατάρτισης των σχεδίων χρήσεων γης (Τόμος 2). | PEA |

Κριτήριο 5.2 : Η τήρηση της προσωρινής σύμβασης. |

Δείκτης 5.2.1: Η επιχείρηση τηρεί τις διατάξεις της προσωρινής σύμβασης κατά την περίοδο ισχύος (3 έτη). | Στοιχείο ελέγχου 5.2.1.1 : Έκθεση ελέγχου από τη διοίκηση | Νόμος αριθ. 08.022 της 17.10.08 περί του δασικού κώδικα (άρθρα 102 και 107) Προσωρινή σύμβαση χρήσης γης Διάταγμα 0.19 της 05.07.2006 για την έγκριση των εθνικών προτύπων κατάρτισης των σχεδίων χρήσεων γης (Τόμος 1) | PEA |

Κριτήριο 5.3 : Το σχέδιο χρήσεων γης καταρτίζεται και εφαρμόζεται σύμφωνα με τις κανονιστικές διατάξεις. |

Δείκτης 5.3.1: Οι προκαταρκτικές μελέτες χρήσης γης πραγματοποιήθηκαν σύμφωνα με τους κανόνες που ορίζει η δασική διοίκηση. | Στοιχείο ελέγχου 5.3.1.1: Εκθέσεις απογραφής χρήσεων γης Στοιχείο ελέγχου 5.3.1.2: Εκθέσεις κοινωνικοοικονομικών μελετών | Νόμος αριθ. 08.022 της 17.10.08 περί του δασικού κώδικα (άρθρα 102 έως 105 και άρθρο 107) Προσωρινή σύμβαση χρήσης γης– υλοτόμησης | PEA |

Δείκτης 5.3.2: Το σχέδιο χρήσεων γης υλοποιήθηκε σύμφωνα με τους κανόνες που ορίζει η δασική διοίκηση. | Στοιχείο ελέγχου 5.3.2.1: Οριστική σύμβαση χρήσης γης και υλοτόμησης | Νόμος αριθ. 08.022 της 17.10.08 περί του δασικού κώδικα (άρθρο. 103) Απόφαση αριθ. 0.19 της 05.07.2006 για την έγκριση των εθνικών προτύπων κατάρτισης των σχεδίων χρήσεων γης (Τόμος 1) Απόφαση αριθ. 09.026 της 28.07.2009 σχετικά με την έγκριση των εθνικών προτύπων κατάρτισης των σχεδίων χρήσεων γης (Τόμος 2) | PEA |

Δείκτης 5.3.3: Το σχέδιο διαχείρισης είναι σύμφωνο με τους κανόνες. | Στοιχείο ελέγχου 5.3.3.1: Επιστολή επίσημης έγκρισης του σχεδίου διαχείρισης | Νόμος αριθ. 08.022 της 17.10.08 περί του δασικού κώδικα (άρθρα 94, 103 και 114) Απόφαση αριθ. 0.19 της 05.07.2006 για την έγκριση των εθνικών προτύπων κατάρτισης των σχεδίων χρήσεων γης (Τόμος 1) Απόφαση αριθ. 09.026 της 28.07.2009 για την έγκριση εθνικών προτύπων κατάρτισης των σχεδίων χρήσεων γης (Τόμος 2). | PEA |

Δείκτης 5.3.4: Το ετήσιο πρόγραμμα εργασίας, συμπεριλαμβανομένων των δελτίων, είναι σύμφωνα με τις ισχύουσες διατάξεις. | Στοιχείο ελέγχου 5.3.4.1: Κατάθεση της συνοδευτικής επιστολής του ετήσιου προγράμματος εργασίας (PAO) στο γραφείο του Υπουργού Δασών. Στοιχείο ελέγχου 5.3.4.2: Επιστολή επίσημης έγκρισης του PAO | Απόφαση αριθ. 0.19 της 05.07.2006 για την έγκριση των εθνικών προτύπων κατάρτισης των σχεδίων χρήσεων γης (Τόμος 1) Απόφαση αριθ. 09.026 της 28.07.2009 για την έγκριση εθνικών προτύπων κατάρτισης των σχεδίων χρήσεων γης (Τόμος 2) Νόμος αριθ. 08.022 της 17.10.08 περί του δασικού κώδικα (άρθρα 94, 103 και 114) | PEA |

Δείκτης 5.3.5: Η φυτεία ή η ζώνη αναδάσωσης έκτασης ίσης ή ανώτερης των 50 εκταρίων διαθέτει απλό σχέδιο διαχείρισης με βάση την ισχύουσα νομοθεσία. | Στοιχείο ελέγχου 5.3.5.1: Απλό σχέδιο διαχείρισης για τις δασικές φυτείες με έκταση ίση ή μεγαλύτερη από 50 εκτάρια, που τηρεί τη συγγραφή υποχρεώσεων Στοιχείο ελέγχου 5.3.5.2 : Επιστολή έγκρισης του απλού σχεδίου διαχείρισης | Άρθρο 64 του νόμου αριθ. 08.022 της 17.10.08 περί δασικού κώδικα της ΚΑΔ Άρθρα 72 έως 75 του διατάγματος αριθ. 09.021 της 30ής Απριλίου 2009 Παραπομπή στο παράρτημα IX: η συγγραφή υποχρεώσεων πρέπει να συνταχθεί | Φυτείες |

Κριτήριο 5.4 :Η επιχείρηση έχει προσδιορίσει με σαφήνεια και τηρεί τα όρια των διαφόρων υποδιαιρέσεων του δάσους |

Δείκτης 5.4.1: Τα προβλεπόμενα στους χάρτες όρια της έκτασης ετήσιας υλοτόμησης ή των προσωρινών εκτάσεων συγκεκριμενοποιούνται με την τήρηση των ισχυουσών διατάξεων. | Στοιχείο ελέγχου 5.4.1.1: Εκθέσεις αποστολών ελέγχου της δασικής διοίκησης | Νόμος αριθ. 08.022 της 17.10.08 περί του δασικού κώδικα (άρθρο 105) Απόφαση αριθ. 09.026 της 28.07.2009 για την έγκριση εθνικών προτύπων κατάρτισης των σχεδίων χρήσεων γης (Τόμος 2) | PEA |

Κριτήριο 5.5 : Η επιχείρηση κατασκευάζει τις οδούς εξυπηρέτησης τηρώντας τις ισχύουσες κανονιστικές διατάξεις |

Δείκτης 5.5.1: Το δίκτυο εξυπηρέτησης σχεδιάζεται και υλοποιείται σύμφωνα με την ισχύουσα νομοθεσία. | Στοιχείο ελέγχου 5.5.1.1: Ετήσιο πρόγραμμα εργασίας εγκεκριμένο από τη δασική διοίκηση Στοιχείο ελέγχου 5.5.1.2: Σχέδιο δικτύου εξυπηρέτησης της προσωρινής έκτασης κοπής Στοιχείο ελέγχου 5.5.1.3: Διοικητική άδεια ανοίγματος των οδών πρόσβασης (εάν υπάρχει ανάγκη οδού πρόσβασης εκτός του AAC) Στοιχείο ελέγχου 5.5.1.4: Εκθέσεις αποστολής ελέγχου της δασικής διοίκησης Στοιχείο ελέγχου 5.5.1.5 : Χορήγηση άδειας για το άνοιγμα οδών πρόσβασης για το AAC | Νόμος αριθ. 08.022 της 17.10.08 περί του δασικού κώδικα (άρθρα 94, 103 και 114) Προσωρινή σύμβαση υλοτόμησης Οριστική σύμβαση | PEA |

Κριτήριο 5.6 : Η επιχείρηση επιλέγει τα προς υλοτόμηση δένδρα σύμφωνα με τις διατάξεις που προβλέπονται στον Δασικό Κώδικα, στο σχέδιο χρήσεων γης ή τα δεδομένα του ετήσιου προγράμματος εργασίας |

Δείκτης 5.6.1: Κατά τις εργασίες υλοτόμησης τηρείται η ελάχιστη ώριμη προς υλοτόμηση διάμετρος (DMA) για τις οριστικές συμβάσεις ή η ελάχιστη διοικητική διάμετρος (DME). | Στοιχείο ελέγχου 5.6.1.1: Βιβλία εργοταξίου Στοιχείο ελέγχου 5.6.1.2: Εκθέσεις αποστολής ελέγχου | Νόμος αριθ. 08.022 της 17.10.08 περί του δασικού κώδικα (άρθρο 105) Οριστική σύμβαση υλοτόμησης Προσωρινή σύμβαση υλοτόμησης | PEA |

Δείκτης 5.6.2: Τα υπό υλοτόμηση είδη ορίζονται στο σχέδιο χρήσεων γης, το ΡΑΟ και την απόφαση εφαρμογής του δασικού κώδικα ή από τον δασικό κώδικα. | Στοιχείο ελέγχου 5.6.2.1: Σχέδιο χρήσεων γης Στοιχείο ελέγχου 5.6.2.2: Βιβλία εργοταξίου Στοιχείο ελέγχου 5.6.2.3: «Μεταφορά ξυλείας». Στοιχείο ελέγχου 5.6.2.4: Ειδική άδεια για μη επιτρεπόμενα είδη | Διάταγμα 09.021 της 30.04.09 (άρθρο 53) Οριστική σύμβαση Νόμος αριθ. 08.022 της 17.10.08 περί του δασικού κώδικα (άρθρα 186 και 190) | PEA |

Κριτήριο 5.7 : Η επιχείρηση τηρεί όλες τις διατάξεις του δασικού κώδικα σχετικά με την εγκατάλειψη απορριμμάτων της δασικής εκμετάλλευσης |

Δείκτης 5.7.1: Η εγκατάλειψη στο δάσος υλοτομημένης ξυλείας πραγματοποιείται με την τήρηση των ισχυουσών διατάξεων. | Στοιχείο ελέγχου 5.7.1.1: Βιβλία εργοταξίου Στοιχείο ελέγχου 5.7.1.2: Πρακτικό διαπιστώσεων της δασικής διοίκησης για την εγκατάλειψη ξυλείας Στοιχείο ελέγχου 5.7.1.3: Εκθέσεις ελέγχου της δασικής διοίκησης | Οριστική σύμβαση υλοτόμησης Προσωρινή σύμβαση υλοτόμησης Νόμος αριθ. 08.022 της 17.10.08 περί του δασικού κώδικα (άρθρα 201, 202 και 204) | PEA |

ΑΡΧΗ 6 : ΜΕΤΑΠΟΙΗΣΗ ΤΩΝ ΔΑΣΙΚΩΝ ΠΡΟΪΟΝΤΩΝ |

Κριτήριο 6.1 : Η επιχείρηση θέτει σε λειτουργία τουλάχιστον μία μονάδα μεταποίησης σύμφωνα με τις διατάξεις του δασικού κώδικα |

Δείκτης 6.1.1: Η επιχείρηση διαθέτει τουλάχιστον μία μονάδα μεταποίησης σύμφωνα με τις κανονιστικές διατάξεις, τρία έτη μετά την ανάθεση της ΡΕΑ. | Στοιχείο ελέγχου 6.1.1.1: Άδεια επιτηδεύματος της μονάδας μεταποίησης | Νόμος αριθ. 08.022 της 17.10.08 περί του δασικού κώδικα (άρθρο 39) Προσωρινή σύμβαση υλοτόμησης και χρήσης γης | PEA |

Δείκτης 6.1.2: Η επιχείρηση διαθέτει αποδείξεις ότι τηρεί την καθορισμένη από το κράτος ελάχιστη ετήσια ποσόστωση μεταποίησης (70%). | Στοιχείο ελέγχου 6.1.2.1: «Μεταφορά ξυλείας» ή στατιστικός κατάλογος | Νόμος αριθ. 08.022 της 17.10.08 περί του δασικού κώδικα (άρθρο 44) |

Κριτήριο 6.2 : Η επιχείρηση εγγυάται τη νομιμότητα των αγοραζόμενων, ακόμη και των εισαγόμενων προϊόντων ξυλείας. |

Δείκτης 6.2.1: Καταγραφή των κορμών και των προϊόντων ξυλείας για μεταποίηση, σύμφωνα με τις κανονιστικές διατάξεις. | Στοιχείο ελέγχου 6.2.1.1: Διασάφηση εμπορικής εισαγωγής Στοιχείο ελέγχου 6.2.1.2 «Μεταφορά ξυλείας» | Αναφορά που πρέπει να δημιουργηθεί: Παραπομπή στο παράρτημα IX | PEA |

Δείκτης 6.2.2: Οι κορμοί και τα προϊόντα ξυλείας που αγοράζονται, συμπεριλαμβανομένων αυτών που εισάγονται για μεταποίηση, είναι γνωστής και νόμιμης καταγωγής. | Στοιχείο ελέγχου 6.2.2.1: Tα εισαγόμενα προϊόντα συνοδεύονται από άδεια FLEGT της χώρας καταγωγής Στοιχείο ελέγχου 6.2.2.2: Πιστοποιητικό βιώσιμης διαχείρισης ή πιστοποιητικό νόμιμης καταγωγής | Αναφορά που πρέπει να δημιουργηθεί: Παραπομπή στο παράρτημα IX | PEA |

ΑΡΧΗ 7 : ΓΕΝΙΚΗ ΚΑΙ ΔΑΣΙΚΗ ΦΟΡΟΛΟΓΙΑ |

Κριτήριο 7.1 : Η επιχείρηση υποβάλλει τις δασικές φορολογικές δηλώσεις της σύμφωνα με την πραγματική δραστηριότητα. |

Δείκτης 7.1.1: Η δήλωση παραγωγής προϊόντων ξυλείας πραγματοποιείται με την τήρηση των κανονιστικών διατάξεων του δασικού κώδικα. | Στοιχείο ελέγχου 7.1.1.1: «Μεταφορά ξυλείας» | Νόμος αριθ. 08.022 της 17.10.08 περί του δασικού κώδικα (άρθρο 190) | Όλοι |

Δείκτης 7.1.2: Η δήλωση μεταποίησης των προϊόντων ξυλείας είναι σύμφωνη με τα δελτία «Διακίνησης προϊόντων ξυλείας». | Στοιχείο ελέγχου 7.1.2.1: «Μεταφορά ξυλείας» | Νόμος αριθ. 08.022 της 17.10.08 περί του δασικού κώδικα (άρθρο 190) | Όλοι |

Δείκτης 7.1.3 : Οι δηλώσεις για την εμπορία και την εξαγωγή των προϊόντων ξυλείας πρέπει να είναι σύμφωνες με τις ισχύουσες κανονιστικές διατάξεις. | Στοιχείο ελέγχου 7.1.3.1: «Μεταφορά ξυλείας» Στοιχείο ελέγχου 7.1.3.2: Τελωνειακή διασάφηση Στοιχείο ελέγχου 7.1.3.3: Διασάφηση εμπορικής εξαγωγής (DEC) | Νόμος αριθ. 08.022 της 17.10.08 περί του δασικού κώδικα (άρθρο 190) Νόμος του προϋπολογισμού κάθε οικονομικού έτους Διάταγμα 86.328 της 20ής Νοεμβρίου 1986 (άρθρο 2) | Όλοι |

Δείκτης 7.1.4 : Οι φορολογικές δηλώσεις και οι τελωνειακές διασαφήσεις είναι σύμφωνες με τις κανονιστικές διατάξεις. | Στοιχείο ελέγχου 7.1.4.1: Απόδειξη πληρωμής του φόρου επιτηδεύματος Στοιχείο ελέγχου 7.1.4.2: Απόδειξη καταβολής του ΙΜF (ελάχιστος κατ' αποκοπή φόρος) Στοιχείο ελέγχου 7.1.4.3: Απόδειξη καταβολής του IS/IR (φόρου επιχειρήσεων/φόρου εισοδήματος) Στοιχείο ελέγχου 7.1.4.4: Απόδειξη καταβολής του φόρου προστιθέμενης αξίας (ΦΠΑ) | Νόμος του προϋπολογισμού κάθε οικονομικού έτους γενικός φορολογικός κώδικας (άρθρα 120, 125, 140, 204, 247, 248 και 257) | Όλοι |

Κριτήριο 7.2 : Η επιχείρηση καταβάλλει εμπρόθεσμα όλους τους οφειλόμενους φόρους. |

Δείκτης 7.2.1: Όλοι οι φόροι και τα δασικά τέλη καταβάλλονται εντός των καθορισμένων προθεσμιών. | Στοιχείο ελέγχου 7.2.1.1: Αποδείξεις καταβολής του φόρου επί των μισθωμάτων Στοιχείο ελέγχου 7.2.1.2: Απόδειξη καταβολής του φόρου υλοτόμησης Στοιχείο ελέγχου 7.2.1.3: Απόδειξη καταβολής του φόρου αναδάσωσης Στοιχείο ελέγχου 7.2.1.4: Ανακοίνωση που περιγράφει τα έκτακτα μέτρα σχετικά με τη καταβολή των φόρων και τελών της επιχείρησης | Νόμος αριθ. 08.022 της 17.10.08 περί του δασικού κώδικα (άρθρα 179 έως 193) Νόμος του προϋπολογισμού κάθε οικονομικού έτους | PEA Όλοι Όλοι Όλοι |

Δείκτης 7.2.2: Έγκαιρη καταβολή όλων των δασμών και φόρων που συνδέονται με την εξαγωγή προϊόντων ξυλείας. | Στοιχείο ελέγχου 7.2.2.1: Απόδειξη καταβολής των DS (εξαγωγικών δασμών) Στοιχείο ελέγχου 7.2.2.2: Απόδειξη καταβολής του IMF (κατ' αποκοπήν ελάχιστου φόρου) Στοιχείο ελέγχου 7.2.2.3: Απόδειξη καταβολής του REIF (τέλους για εξοπλισμό μέσων πληροφορικής του υπουργείου οικονομικών) | Νόμος αριθ. 08.022 της 17.10.08 περί του δασικού κώδικα (άρθρο 198) Νόμος του προϋπολογισμού κάθε οικονομικού έτους Πράξη αριθ. 1/92-UDEAC-CD-SE1 άρθρα 12 και 22 του Τελωνειακού Κώδικα της CEMAC Πράξη αριθ. 1/93-UDEAC-573-CD-SE1 Πράξη αριθ. 7/93-UDEAC-556-CD-SE1 Πράξη αριθ. 16/96-UDEAC-556-CD-57 Πράξη αριθ. 5/89-UDEAC-491 | Όλοι |

Δείκτης 7.2.3: Καταβολή πριν την BAE όλων των δασμών και φόρων σε σχέση με την εισαγωγή των εξοπλισμών που χρησιμοποιεί η επιχείρηση (άλλα προϊόντα) | Στοιχείο ελέγχου 7.2.3.1: Αποδείξεις πληρωμής DD (τελωνειακών δασμών) κατά την εισαγωγή Στοιχείο ελέγχου 7.2.3.2: Απόδειξη πληρωμής του φόρου προστιθέμενης αξίας (ΦΠΑ) Στοιχείο ελέγχου 7.2.3.3: Απόδειξη πληρωμής του TCI (κοινοτικών φόρων ενσωμάτωσης) Στοιχείο ελέγχου 7.2.3.4: : Απόδειξη πληρωμής του CCI (κοινοτικής συνεισφοράς ενσωμάτωσης) Στοιχείο ελέγχου 7.2.3.5: Απόδειξη πληρωμής του REIF (τέλος για εξοπλισμό ηλεκτρονικής επεξεργασίας οικονομικών δεδομένων) Στοιχείο ελέγχου 7.2.3.6: Απόδειξη πληρωμής του OHADA (τέλους για λογαριασμό του OHADA) Στοιχείο ελέγχου 7.2.3.7: Απόδειξη πληρωμής του CMF (τέλους για λογαριασμό του COMIFAC) | Νόμος του προϋπολογισμού κάθε οικονομικού έτους Πράξη αριθ. 1/92-UDEAC-CD-SE1 Άρθρα 12 και 22 του Τελωνειακού Κώδικα της CEMAC Πράξη αριθ. 1/93-UDEAC-573-CD-SE1 Πράξη αριθ. 7/93-UDEAC-556-CD-SE1 Πράξη αριθ. 16/96-UDEAC-556-CD-57 Πράξη αριθ. 5/89-UDEAC-491 | Όλοι |

Δείκτης 7.2.4: Η επιχείρηση έχει επαναπατρίσει τις τιμές «Ελεύθερο επί του βαγονίου» (FOT) των προϊόντων που υποβλήθηκαν σε διασάφηση εξαγωγής εκτός της CEMAC σε μια τοπική τράπεζα εντός 30 ημερών από την προθεσμία που ορίζεται στη σύμβαση | Στοιχείο ελέγχου 7.2.4.1: Πιστοποιητικό πάγιας τραπεζικής εντολής Στοιχείο ελέγχου 7.2.4.2: Παραστατικό μεταφοράς κεφαλαίων | Νόμος αριθ. 08.022 της 17.10.08 περί του δασικού κώδικα (άρθρο 200) | Όλοι |

ΑΡΧΗ 8 : Η ΜΕΤΑΦΟΡΑ ΚΑΙ Η ΙΧΝΗΛΑΣΙΜΟΤΗΤΑ ΤΩΝ ΔΑΣΙΚΩΝ ΠΡΟΪΟΝΤΩΝ ξυλεια είναι σΥΜΦΩΝΕΣ ΜΕ τους ΚΑΝΟΝΙΣΜΟΥΣ |

Κριτήριο 8.1 :Η επιχείρηση μπορεί να διαθέτει δικά της μεταφορικά μέσα |

Δείκτης 8.1.1: Τα φορτηγά και λοιπά μεταφορικά μέσα των δασικών προϊόντων είναι σωστά καταγεγραμμένα και ταξινομημένα. | Στοιχείο ελέγχου 8.1.1.1 : Άδεια κυκλοφορίας οχήματος Στοιχείο ελέγχου 8.1.1.2 : Δελτίο τεχνικού ελέγχου Στοιχείο ελέγχου 8.1.1.3 : Ασφάλεια οχήματος Στοιχείο ελέγχου 8.1.1.4 : Άδεια μεταφοράς εμπορευμάτων Στοιχείο ελέγχου 8.1.1.5 : Άδεια μεταφορέα | Διάταγμα αριθ. 88.151 της 25.04.1988 (άρθρο R138, R138 εδάφιο 1 και R 134 εδάφιο 4) Κώδικας των ασφαλειών της CIMA (άρθρο 200) γενικός φορολογικός κώδικας (έκδοση 2009) (άρθρο 204) Στην περίπτωση της μεταφοράς δασικών προϊόντων προς εξαγωγή, υπάρχει άλλο ένα κείμενο αναφοράς: διάταγμα αριθ. 90.043 του Μαΐου 1990 για την οργάνωση των οδικών μεταφορών στην ΚΑΔ | Όλοι |

Δείκτης 8. 1.2 : Τα έγγραφα μεταφοράς των προϊόντων ξυλείας για εξαγωγή είναι σύμφωνα με την ισχύουσα νομοθεσία. | Στοιχείο ελέγχου 8.1.2.1 : Φύλλο πορείας ή φορτωτική Στοιχείο ελέγχου 8.1.2.2 : Δελτίο αποστολής μαζί με προδιαγραφές, D15, διασάφηση εμπορικής εξαγωγής, τιμολόγιο, πιστοποιητικό καταγωγής | Νόμος αριθ. 08.022 της 17.10.08 περί του δασικού κώδικα (άρθρο 93) Τελωνειακός κώδικας της CEMAC (άρθρα 133 και 134) | Όλοι |

Δείκτης 8.1.3: Η επιχείρηση θέτει σε εφαρμογή μέτρα για την απαγόρευση της μεταφοράς προσώπων. | Στοιχείο ελέγχου 8.1.3.1 : Εσωτερικός κανονισμός της επιχείρησης Στοιχείο ελέγχου 8.1.3.2 : Υπηρεσιακό σημείωμα | Διάταγμα αριθ. 90.043 του Μαΐου 1990 σχετικά με την οργάνωση των οδικών μεταφορών στην ΚΑΔ | Όλοι |

Κριτήριο 8.2 : Η επιχείρηση πραγματοποιεί τη σήμανση των υλοτομημένων δένδρων για την παρακολούθηση και την ιχνηλασιμότητά τους, σύμφωνα με τις αναγνωρισμένες από την δασική νομοθεσία μεθόδους |

Δείκτης 8.2.1: Επισήμανση με σφύρα και σήμανση των κορμών και των πρέμνων, σύμφωνα με τους ισχύοντες κανόνες. | Στοιχείο ελέγχου 8.2.1.1: Έκθεση των αποστολών ελέγχου της δασικής διοίκησης | - Νόμος αριθ. 08.022 της 17.10.08 περί του δασικού κώδικα (άρθρα 93 και 96) | Όλοι |

Δείκτης 8. 2.2: Επισήμανση με σφύρα και σήμανση των κορμοτεμαχίων στους χώρους αποθήκευσης στο δάσος, σύμφωνα με τις ισχύουσες διατάξεις. | Στοιχείο ελέγχου 8.2.2.1: Έκθεση αποστολών ελέγχου της δασικής διοίκησης | Νόμος αριθ. 08.022 της 17.10.08 περί του δασικού κώδικα (άρθρα 93 και 96) Διυπουργικό διάταγμα αριθ. 82 της 13.02.2004 | Όλοι |

Δείκτης 8. 2.3: Συμπλήρωση των εγγράφων μεταφοράς των κορμών πριν την έξοδο από το εργοτάξιο. | Στοιχείο ελέγχου 8.2.3.1: Φύλλο πορείας (ονομάζεται επίσης δελτίο παράδοσης ή δελτίο εκφόρτωσης) | Παραπομπή στο παράρτημα IX : κείμενο αναφοράς πρέπει να συνταχθεί για το Εθνικό Σύστημα Ιχνηλασιμότητας | Όλοι |

Δείκτης 8. 2.4: Τα παραστατικά μεταφοράς των κορμών και δεμάτων συμπληρώνονται πριν την έξοδο από το χώρο αποθήκευσης κορμών και από το εργοστάσιο. | Στοιχείο ελέγχου 8.2.4.1: Φύλλο πορείας (ονομάζεται επίσης δελτίο παράδοσης ή δελτίο εκφόρτωσης) | Διυπουργικό διάταγμα αριθ. 82 της 13.02.2004 | Όλοι |

ΑΡΧΗ 9 : τηρηση των συμβατικων ρητρων |

Κριτήριο 9.1 : Η επιχείρηση τηρεί τις επίσημες δεσμεύσεις που ανέλαβε στο σχέδιο διαχείρισης (PG), στο ετήσιο πρόγραμμα εργασίας (PAO) και/ή την προσωρινή σύμβαση, για μεγαλύτερη συμβολή στην τοπική ανάπτυξη. |

Δείκτης 9.1.1: Τακτική καταβολή από την επιχείρηση της ποσόστωσης που έχει καταλογιστεί στον προϋπολογισμό των κοινοτήτων. | Στοιχείο ελέγχου 9.1.1.1: Απόδειξη πληρωμής των εντολών είσπραξης Στοιχείο ελέγχου 9.1.1.2 : Διοικητική άδεια πληρωμής | Νόμος αριθ. 08.022 της 17.10.08 περί του δασικού κώδικα (άρθρα 177 έως 192) | PEA |

Δείκτης 9.1.2 : Υλοποίηση των κοινωνικών μέτρων που έχουν προγραμματιστεί από την επιχείρηση και περιλαμβάνονται στο ΡΑΟ και το PG ή στις προσωρινές συμβάσεις. | Στοιχείο ελέγχου 9.1.2.1 : Επικύρωση ΡΑΟ από τη δασική διοίκηση (κάθε ΡΑΟ περιέχει περιγραφή των κοινωνικών δραστηριοτήτων του προηγούμενου έτους) Στοιχείο ελέγχου 9.1.2.2 : Υπογραφή προσωρινής σύμβασης από την επιχείρηση και το Υπουργείο Δασών | Το κείμενο αναφοράς πρέπει να συνταχθεί : Απόφαση που επικυρώνει τα υπό επεξεργασία πρότυπα δασικής διαχείρισης, παραπομπή στο παράρτημα IX Νόμος αριθ. 08.022 της 17.10.08 περί του δασικού κώδικα (άρθρα 50, 51) | PEA |

Κριτήριο 9.2: Η επιχείρηση τηρεί τις πρόσθετες δεσμεύσεις που ανέλαβε έναντι της δασικής διοίκησης σε σχέση με τη διατήρηση της βιοποικιλότητας στην παραχωρηθείσα σε αυτήν έκταση |

Δείκτης 9.2.1: Τήρηση των δεσμεύσεων που ανέλαβε η επιχείρηση στο PG, στη συγγραφή υποχρεώσεων, το ΡΑΟ ή την προσωρινή σύμβαση για να συμβάλει στην καταπολέμηση της λαθροθηρίας και την παράνομη εκμετάλλευση δασών στην περιοχή δραστηριοτήτων της. | Στοιχείο ελέγχου 9.2.1.1 : : Εκθέσεις ελέγχου εργοταξίου της δασικής διοίκησης Στοιχείο ελέγχου 9.2.1.2 : Εκθέσεις της επιχείρησης για τις εκστρατείες ενημέρωσης, εκπαίδευσης και ευαισθητοποίησης Στοιχείο ελέγχου 9.2.1.3 : Επικύρωση του ΡΑΟ από τη δασική διοίκηση Στοιχείο ελέγχου 9.2.1.4 : Εσωτερικός κανονισμός | Το κείμενο αναφοράς πρέπει να συνταχθεί : Απόφαση που επικυρώνει τα υπό επεξεργασία πρότυπα δασικής διαχείρισης, παραπομπή στο παράρτημα IX Νόμος αριθ. 08.022 της 17.10.08 περί του δασικού κώδικα (άρθρο 90) Κώδικας προστασίας της πανίδας Κανονιστικό διάταγμα αριθ. 84.045 της 27ης Ιουλίου 1984 (άρθρα 34, 111 και 112) | PEA |

αρχη 10 : ΣΧΕΣΕΙΣ ΜΕ ΤΟΥΣ ΥΠΕΡΓΟΛΑΒΟΥΣ ΣΕ ΔΡΑΣΤΗΡΙΟΤΗΤΕΣ ΑΛΛΕΣ ΕΚΤΟΣ ΑΠΟ ΤΗΝ ΠΑΡΑΓΩΓΗ ΞΥΛΕΙΑΣ |

Κριτήριο 10.1: Η επιχείρηση (και στην περίπτωση των ιδιωτικών φυτειών ο ιδιώτης ή ο οργανισμός τοπικής αυτοδιοίκησης) εγγυάται ότι όλοι οι υπεργολάβοι της λειτουργούν νόμιμα. |

Δείκτης 10.1.1: Η επιχείρηση (και σε περίπτωση ιδιωτικών δασικών φυτειών, ο ιδιώτης ή ο οργανισμός τοπικής αυτοδιοίκησης) διασφαλίζει ότι όλοι οι υπεργολάβοι και προμηθευτές της διαθέτουν άδεια άσκησης των δραστηριοτήτων τους. | Στοιχείο ελέγχου 10.1.1.1: Έγκυρη έγκριση επαγγελματικής δραστηριότητας Στοιχείο ελέγχου 10.1.1.2: Καταχωρημένες συμβάσεις υπεργολαβίας | Κώδικας εγγραφής των ενσήμων και επιτροπείας (άρθρα 2 και 13) | Όλοι |

Κριτήριο 10.2 : Η επιχείρηση εκπληρώνει τις υποχρεώσεις της έναντι των συμβαλλομένων της. |

Δείκτης 10.2.1: Εξόφληση από την επιχείρηση του ποσού της προβλεπόμενης στη σύμβαση παροχής υπηρεσίας (και σε περίπτωση ιδιωτικών φυτειών, από τον ιδιώτη ή τον οργανισμό τοπικής αυτοδιοίκησης). | Στοιχείο ελέγχου 10.2.1.1: Τιμολόγια Στοιχείο ελέγχου 10.2.1.2: Παραστατικό καταβολής ή επιταγή ή απόδειξη της καταβολής του ποσού που αντιστοιχεί στα τιμολόγια | Αστικός κώδικας (άρθρο 1101 και επόμενα) | Όλοι |

Κατάλογος νόμων, βασικών κανονιστικών κειμένων, περιφερειακών και διεθνών συμφωνιών που λαμβάνονται υπόψη κατά τον έλεγχο της νομιμότητας

Τα κείμενα που έχουν ληφθεί υπόψη στο πλαίσιο αυτού του ενιαίου πίνακα αξιολόγησης είναι τα ακόλουθα:

- Τα κανονιστικά διατάγματα (83.083 της 31/12/83· 84.045 της 27/07/84)·

- Ο νόμος αριθ. 08.022 της 17/10/08 περί του δασικού κώδικα της Κεντροαφρικανικής Δημοκρατίας και οι διάφορες εκτελεστικές διατάξεις του: διατάγματα, διοικητικές αποφάσεις, αποφάσεις και εγκύκλιοι υπηρεσιών·

- Ο νόμος αριθ. 07.018 της 28/12/07 περί του Περιβαλλοντικού Κώδικα·

- Ο νόμος αριθ. 09.004 περί του κώδικα εργασίας·

- Ο νόμος περί του αστικού κώδικα της ΚΑΔ·

- Ο νόμος περί γενικού φορολογικού κώδικα (περιλαμβάνει το νόμο που αφορά τον κώδικα καταγραφής των ενσήμων και επιτροπείας)·

- Ο νόμος του προϋπολογισμού κάθε οικονομικού έτους·

- Ο νόμος αριθ. 06.035 της 28/12/2006 περί του κώδικα κοινωνικής ασφάλισης·

- Ο νόμος αριθ. 99.008 της 19.05.1999·

- Ο κώδικας ασφαλίσεων της CIMA·

- Ο τελωνειακός κώδικας της CEMAC, πράξεις που αφορούν τον τελωνειακό κώδικα της CEMAC:

- Πράξη αριθ. 1/92-UDEAC-CD-SE1·

- Πράξη αριθ. 1/93-UDEAC-573-CD-SE1·

- Πράξη αριθ. 7/93-UDEAC-556-CD-SE1·

- Πράξη αριθ. 16/96-UDEAC-556-CD-57·

- Πράξη αριθ. 5/89-UDEAC-491.

- Οι συμβάσεις (συλλογική σύμβαση των δασικών εκμεταλλεύσεων στην ΚΑΔ, σύμβαση του Διεθνούς Γραφείου Εργασίας C155, 1981, σχετικά με την ασφάλεια και την υγεία των εργαζομένων, οριστική σύμβαση υλοτόμησης και χρήσης γης, προσωρινή σύμβαση υλοτόμησης και χρήσης γης)·

- Κώδικας για την προστασία της πανίδας, κανονιστικό διάταγμα αριθ. 84.045 της 27ης Ιουλίου 1984·

- Κώδικας εγγραφής των ενσήμων και επιτροπεία·

- Αστικός κώδικας·

- Τα διατάγματα:

- Διάταγμα αριθ. 83.550 της 31.12.83·

- Διάταγμα αριθ. 09.116 της 27.04.09·

- Διάταγμα αριθ. 09.118 της 28.04.09·

- Διάταγμα αριθ. 00.068·

- Διάταγμα αριθ. 88.151 της 25.04.1988·

- Διάταγμα αρ. 90.043 του Μαΐου 1990 για την οργάνωση των οδικών μεταφορών·

- Διάταγμα 86.328 της 20ής Νοεμβρίου 1986.

- Οι υπουργικές και διυπουργικές αποφάσεις:

- Απόφαση αριθ. 004/MEFPCI/DFB/CAB/SGS/DGID·

- Απόφαση αριθ. 09.020 της 30.04.09·

- Απόφαση αριθ. 019 της 05.07.06 σχετικά με την έγκριση των εθνικών προτύπων επεξεργασίας των σχεδίων χρήσεων γης (Τόμος 1)·

- Απόφαση αριθ. 09.021 της 30.04.09·

- Απόφαση αριθ. 005/MFPSSSFP/CAB/DGTEFP της 11ης Ιουλίου 2004·

- Διυπουργική απόφαση αριθ. 82 της 13.02.2004·

- Απόφαση 005/ του υπουργείου αγροτικής ανάπτυξης της 9ης Ιουλίου 1973·

- Απόφαση αριθ. 09.026 της 28.07.2009 για την έγκριση των εθνικών προτύπων εκπόνησης σχεδίων χρήσεων γης (Τόμος 2)·

- Διυπουργική απόφαση αριθ. 82 της 13.02.2004.

- Οδηγός εγγραφής στο φορολογικό μητρώο

ΠΑΡΑΡΤΗΜΑ III

ΟΡΟΙ ΠΟΥ ΔΙΕΠΟΥΝ ΤΗ ΘΕΣΗ ΣΕ ΕΛΕΥΘΕΡΗ ΚΥΚΛΟΦΟΡΙΑ ΣΤΗΝ ΕΥΡΩΠΑΪΚΗ ΕΝΩΣΗ ΠΡΟΪΟΝΤΩΝ ΞΥΛΕΙΑΣ ΤΑ ΟΠΟΙΑ ΕΞΑΓΟΝΤΑΙ ΑΠΟ ΧΩΡΑ ΕΤΑΙΡΟ ΚΑΙ ΚΑΛΥΠΤΟΝΤΑΙ ΑΠΟ ΑΔΕΙΑ FLEGT

Γενικό πλαίσιο

Ο κανονισμός (ΕΚ) αριθ. 2173/2005, της 20ής Δεκεμβρίου 2005, και ο κανονισμός εφαρμογής του (ΕΚ) αριθ. 1024/2008, της 17ης Οκτωβρίου 2008, διέπουν τους όρους εισαγωγής στην ευρωπαϊκή αγορά των προϊόντων ξυλείας που καλύπτονται από άδεια FLEGT και προέρχονται από την Κεντροαφρικανική Δημοκρατία. Οι διαδικασίες που ορίζονται στους εν λόγω κανονισμούς προβλέπουν ενδεχόμενη προσαρμογή στις εθνικές συνθήκες των κρατών μελών, ιδίως να είναι δυνατό οι επιφορτισμένες με την αποδοχή των αδειών FLEGT κατά την είσοδο στην ευρωπαϊκή αγορά αρμόδιες αρχές να είναι οι τελωνειακές αρχές ή μια άλλη διοικητική αρχή. Προς τούτο, η περιγραφή της διαδικασίας προβλέπει δύο στάδια κατά την επαλήθευση: (1) τον έλεγχο των αδειών βάσει εγγράφων και (2) τον έλεγχο της συμμόρφωσης της πραγματικής αποστολής με την αντίστοιχη άδεια.

Η διαδικασία αυτή που εφαρμόζεται στην Ευρωπαϊκή Ένωση αποσκοπεί στην ενδυνάμωση των ελέγχων τους οποίους διενεργεί η Κεντροαφρικανική Δημοκρατία και στην επαλήθευση ότι οι άδειες FLEGT που προσκομίζονται κατά την είσοδο στην Ευρώπη είναι πράγματι αυτές που έχουν εκδοθεί νομότυπα και καταχωρηθεί από τη αρχή αδειοδότησης στην Κεντροαφρικανική Δημοκρατία και καλύπτουν τις αποστολές, όπως προβλέπουν οι αρχές της Κεντροαφρικανικής Δημοκρατίας. Οι αρμόδιες αρχές δεν είναι εξουσιοδοτημένες να αμφισβητούν το σύστημα επαλήθευσης της νομιμότητας που εφαρμόζεται από την Κεντροαφρικανική Δημοκρατία ούτε και την εγκυρότητα της χορήγησης των αδειών, εφόσον τα ζητήματα αυτά τα χειρίζεται η κοινή επιτροπή εφαρμογής της συμφωνίας.

Άρθρο 1

Χειρισμός των αδειών

1. Η άδεια FLEGT (καλούμενη στο εξής «άδεια») κοινοποιείται στις αρμόδιες αρχές του κράτους μέλους στο οποίο διασαφίζεται η αποστολή[17] που καλύπτεται από την άδεια προκειμένου να τεθεί σε ελεύθερη κυκλοφορία[18].

2. Οι αναφερόμενες στην παράγραφο 1 αρμόδιες αρχές ενημερώνουν τις τελωνειακές αρχές, σύμφωνα με τις ισχύουσες εθνικές διαδικασίες, αμέσως μόλις γίνει δεκτή η άδεια.

Άρθρο 2

Έλεγχος των αδειών βάσει εγγράφων

1. Οι έντυπες άδειες είναι σύμφωνες με το υπόδειγμα άδειας που περιγράφεται στο παράρτημα ΙV.

2. Μια άδεια θεωρείται άκυρη, εάν η ημερομηνία υποβολής της είναι μεταγενέστερη της ημερομηνίας λήξης της.

3. Διαγραφές ή τροποποιήσεις άδειας γίνονται δεκτές μόνον εφόσον έχουν επικυρωθεί από την αρχή αδειοδότησης.

4. Παράταση της ισχύος άδειας γίνεται δεκτή μόνον εάν έχει επικυρωθεί από την αρχή αδειοδότησης.

5. Αντίγραφο άδειας ή άδεια αντικατάστασης γίνονται δεκτά μόνον εάν έχουν εκδοθεί και επικυρωθεί από την αρχή αδειοδότησης.

Άρθρο 3

Αίτημα συμπληρωματικών πληροφοριών

1. Σε περίπτωση αμφιβολιών σχετικά με τη εγκυρότητα άδειας, αντιγράφου άδειας ή άδειας αντικατάστασης, οι αρμόδιες αρχές μπορούν να ζητήσουν συμπληρωματικές πληροφορίες από την αρχή αδειοδότησης.

2. Το αίτημα συμπληρωματικών πληροφοριών μπορεί να συνοδεύεται από αντίτυπο της άδειας, του αντιγράφου της ή της άδειας αντικατάστασης.

Άρθρο 4

Φυσική επαλήθευση

1. Η επαλήθευση της συμμόρφωσης της πραγματικής αποστολής σε σχέση με την αντίστοιχη άδεια διενεργείται κατά περίπτωση από τις αρμόδιες αρχές.

2. Εάν οι αρμόδιες αρχές κρίνουν αναγκαίο να προβούν σε περαιτέρω επαλήθευση της αποστολής, μπορούν να διενεργούνται έλεγχοι, ώστε να διαπιστωθεί κατά πόσον η αποστολή ανταποκρίνεται στις πληροφορίες που περιέχει η άδεια καθώς και στα αρχεία που αφορούν τη σχετική άδεια τα οποία τηρεί η αρχή αδειοδότησης.

3. Όταν ο όγκος ή το βάρος των προϊόντων ξυλείας τα οποία περιλαμβάνει η αποστολή που προσκομίζεται για θέση σε ελεύθερη κυκλοφορία δεν παρουσιάζει απόκλιση άνω του 10 % σε σχέση τον όγκο ή το βάρος που αναφέρεται στην αντίστοιχη άδεια, θεωρείται ότι η αποστολή είναι σύμφωνη με τα στοιχεία σχετικά με τον όγκο ή το βάρος που αναγράφονται στην άδεια.

4. Οι δαπάνες για τη διενέργεια των επαληθεύσεων βαρύνουν τον εισαγωγέα, εκτός εάν ορίζεται διαφορετικά από την εθνική νομοθεσία των οικείων κρατών μελών.

Άρθρο 5 Προηγούμενη επαλήθευση

Άδεια που έχει κοινοποιηθεί πριν από την άφιξη της αποστολής την οποία συνοδεύει μπορεί να γίνει αποδεκτή εάν πληροί όλες τις απαιτήσεις που καθορίζονται στο παράρτημα ΙV της παρούσας συμφωνίας και δεν κριθεί αναγκαία περαιτέρω επαλήθευση σύμφωνα με τα άρθρα 3 και 4.

Άρθρο 6 Θέση σε ελεύθερη κυκλοφορία

1. Στη θέση 44 του ενιαίου διοικητικού εγγράφου που υποβάλλεται για τελωνειακή διασάφηση για θέση σε ελεύθερη κυκλοφορία αναγράφεται ο αριθμός της άδειας η οποία συνοδεύει το ξύλο και τα προϊόντα ξυλείας που αφορά η διασάφηση.

Όταν η τελωνειακή διασάφηση υποβάλλεται σε ηλεκτρονική επεξεργασία δεδομένων, ο αριθμός αναφοράς αναγράφεται στην προβλεπόμενη προς τούτο θέση.

2. Το ξύλο και τα προϊόντα ξυλείας τίθενται σε ελεύθερη κυκλοφορία μόνο μετά την ολοκλήρωση της διαδικασίας που περιγράφεται στο παρόν παράρτημα.

ΠΑΡΑΡΤΗΜΑ IV

ΔΙΑΔΙΚΑΣΙΑ ΕΚΔΟΣΗΣ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΤΩΝ ΑΔΕΙΩΝ FLEGT

Κεφάλαιο 1: Διατυπώσεις για τις αιτήσεισ άδειας FLEGT

Άρθρο 1

Κάθε επιχείρηση του κλάδου της ξυλείας της Κεντροαφρικανικής Δημοκρατίας, η οποία θα επιθυμούσε να εξάγει τα προϊόντα που προέρχονται από τις δραστηριότητες εκμετάλλευσης, μεταποίησης ή εμπορίας προς την Ευρωπαϊκή Ένωση, οφείλει να διαθέτει άδεια FLEGT για κάθε αποστολή φορτίου προϊόντων ξυλείας και κάθε προορισμό στην Ευρωπαϊκή Ένωση. Η άδεια FLEGT είναι το μέσο που πιστοποιεί ότι το ξύλο και τα προϊόντα ξυλείας έχουν παραχθεί νόμιμα.

Άρθρο 2

Για την έκδοση μιας άδειας απαιτείται η υποβολή γραπτής αίτησης σε έντυπη μορφή στην αρχή αδειοδότησης. Η αίτηση αδειοδότησης πρέπει να επιτρέπει να συμπληρώνονται όλα τα στοιχεία και οι ενδείξεις που προβλέπονται στο προσάρτημα Ι του παραρτήματος 4 της εθελοντικής συμφωνίας εταιρικής σχέσης. Η αίτηση αδειοδότησης πρέπει να υποβάλλεται με τη χρησιμοποίηση ενός ενιαίου μορφότυπου το οποίο θα τεθεί σε κυκλοφορία από την αρμόδια δασική διοίκηση.

Άρθρο 3

Η αρχή αδειοδότησης είναι όργανο που ορίζεται από το αρμόδιο Υπουργείο Δασών και υπάγεται σε αυτό. Το όργανο υπάγεται στο ιδιαίτερο γραφείο του Υπουργού, αλλά δεν πρόκειται για ανατεθείσα εργασία. Πρόκειται για αυτοτελή υπηρεσία.

Η σύνθεση και οι αρμοδιότητες αυτού του οργάνου αδειοδότησης θα καθοριστούν με απόφαση του αρμόδιου Υπουργού Δασών που θα εκδοθεί κατά το στάδιο της εφαρμογής της συμφωνίας.

Άρθρο 4

Η αίτηση πρέπει να αναγράφει στο θέμα «Αίτηση άδειας FLEGT».

Πρέπει να περιέχει την ονομασία του τίτλου, τον αριθμό του τίτλου που είναι εγγεγραμμένος στο δασικό μητρώο, την ημερομηνία της αίτησης και την υπογραφή του αιτούντος. Ο αιτών πρέπει να δηλώσει ρητά εάν επιθυμεί να παραλάβει την άδεια FLEGT στην Ντουάλα.

Για τους κορμούς, ο αιτών οφείλει να αναφέρει επιπλέον τη δασική μονάδα διαχείρισης.

Η αίτηση πρέπει να προσδιορίζει με σαφήνεια τη φύση, την καταγωγή, τον όγκο και τον προορισμό του προϊόντος για το οποίο υποβάλλεται.

Η αίτηση αυτή πρέπει να συνοδεύεται από τα ακόλουθα τελωνειακά έγγραφα:

- έγγραφο που προσδιορίζει το φορέα διασφάλισης των εσόδων από τις εξαγωγές (BIVAC)·

- τη διασάφηση εμπορικής εξαγωγής (DEC)·

- το έντυπο EUR.1·

- τις αποδείξεις εκτελωνισμού (αποδείξεις πληρωμής εξαγωγικών δασμών, ελάχιστου κατ' αποκοπή φόρου, τέλους για τον εξοπλισμό των μέσων ηλεκτρονικής επεξεργασίας οικονομικών δεδομένων).

Το έντυπο αίτησης άδειας FLEGT θα καθοριστεί κατά το στάδιο ανάπτυξης του συστήματος επαλήθευσης της νομιμότητας (ΣΕΝ) και στη συνέχεια θα κοινοποιηθεί από την αρχή αδειοδότησης στους ενδιαφερομένους, ιδίως τους εξαγωγείς, και θα δημοσιευθεί.

Άρθρο 5

Τα στοιχεία της αίτησης καταγράφονται στα αρχεία της αιτούσας εταιρείας και πρέπει να είναι τα ίδια με εκείνα που κατατίθενται στο γραφείο της αρχής αδειοδότησης.

Άρθρο 6

Οι αιτήσεις που υποβάλλονται από τις εταιρείες καταχωρούνται από την αρχή αδειοδότησης η οποία αποστέλλει απόδειξη παραλαβής.

Άρθρο 7

Τα έγγραφα που υποβάλλει η αιτούσα εταιρεία (έντυπο αίτησης σωστά συμπληρωμένο και τελωνειακά έγγραφα που αναφέρονται στο άρθρο 4) διαβιβάζονται στην Κεντρική Επιθεώρηση Υδάτων και Δασών (ICEF) η οποία διενεργεί την επαλήθευση της νομιμότητας του φορτίου για το οποίο έχει υποβληθεί αίτηση αδείας και εκδίδει γνώμη όσον αφορά το σύννομο της αίτησης. Οι εφαρμοζόμενες διαδικασίες επαλήθευσης περιγράφονται στο παράρτημα 5. Η επαλήθευση από την ICEF είναι υποχρεωτική.

Άρθρο 8

Η αρχή αδειοδότησης, αναφερόμενη στη γνώμη της ICEF, εκδίδει:

- σε περίπτωση που η άδεια διαβιβάζεται στην Ντουάλα, έγγραφο προηγούμενης θετικής γνώμης σε περιορισμένη μέγιστη προθεσμία της τάξης των δύο εργάσιμων ημερών από την παραλαβή της αίτησης, εάν το φορτίο το οποίο αφορά η αίτηση επαληθευθεί ότι είναι νόμιμο, σύμφωνα με τη διαδικασία που περιγράφεται στο παράρτημα V·

- σε περίπτωση που η άδεια διαβιβάζεται στην Bangui, την άδεια σε περιορισμένη μέγιστη προθεσμία της τάξης των δύο εργάσιμων ημερών από την παραλαβή της αίτησης, εάν το φορτίο το οποίο αφορά η αίτηση επαληθευθεί ότι είναι νόμιμο, σύμφωνα με τη διαδικασία που περιγράφεται στο παράρτημα V.

Η διαδικασία που ακολουθείται σε περίπτωση μη σύννομης αίτησης αναλύεται στο παράρτημα V.

Το αποτέλεσμα της επαλήθευσης κοινοποιείται στην εταιρεία και αρχειοθετείται από το κέντρο δασικών δεδομένων (CDF), όπως και τα αντίγραφα των εκδιδόμενων αδειών. Για το σκοπό αυτό η αρχή αδειοδότησης τηρεί μητρώο.

Οι διατυπώσεις για την υποβολή αιτήσεων αδειοδότησης αναλύονται κατά το στάδιο της ανάπτυξης του συστήματος επαλήθευσης της νομιμότητας και στη συνέχεια κοινοποιούνται από την αρχή αδειοδότησης στους ενδιαφερομένους, ιδίως στους δυνητικούς εξαγωγείς, και δημοσιεύονται.

Κεφάλαιο 2: Απαιτήσεις σχετικά με τις άδειες FLEGT

Άρθρο 9

Η άδει